280 година ОШ “Доситеј Обрадовић” у Пожаревцу280 years of primary school “Dositej Obradovic” in Pozarevac\n280 godina OŠ “Dositej Obradović” u Požarevcu280 years of primary school “Dositej Obradovic” in Pozarevac\nJedna od obrazovnih ustanova u Srbiji sa najbogatijom tradicijom, Osnovna škola „Dositej Obradović“ u Požarevcu, obeležila je 280 godina postojanja. Svečanom akademijom u Centru za kulturu zaokružen je niz manifestacija u okviru „Dositejevih dana“.\n-Članovi kolektiva škole trude se da budu dostojni nastavljači misije Dositeja Obradovića”, rekao je direktor škole Branislav Stojanović.\nSvečanoj akademiji je, među brojnim visokim zvanicama, prisustvovao i pomoćnik ministra za predškolsko i osnovno obrazovanje i vaspitanje i obrazovanje odraslih Ljubiša Antonijević. Ističući vrhunske rezultate koje postižu njeni nastavnici i učenici, gradonačelnik Požarevca Miomir Ilić naglasio je da ova škola predstavlja simbol školstva i kulture.\nOsnovna škola „Dositej Obradović“ u Požarevcu, osnovana je 1733. godine, zalaganjem mitropolita Mojsija Petrovića. To je druga po redu škola otvorena u Srbiji, posle OŠ „Kralj Petar Prvi“ iz Beograda. Ime velikana srpske kulture Dositeja Obradovića nosi od 20. novembra 1919. godine. Ovom prilikom nagrađeni su učenici koji su postigli izvaredne rezultate na takmičenjima iz različitih oblasti.Jedna od obrazovnih ustanova u Srbiji sa najbogatijom tradicijom, Osnovna škola „Dositej Obradović“ u Požarevcu, obeležila je 280 godina postojanja. Svečanom akademijom u Centru za kulturu zaokružen je niz manifestacija u okviru „Dositejevih dana“.\nOsnovna škola „Dositej Obradović“ u Požarevcu, osnovana je 1733. godine, zalaganjem mitropolita Mojsija Petrovića. To je druga po redu škola otvorena u Srbiji, posle OŠ „Kralj Petar Prvi“ iz Beograda. Ime velikana srpske kulture Dositeja Obradovića nosi od 20. novembra 1919. godine. Ovom prilikom nagrađeni su učenici koji su postigli izvaredne rezultate na takmičenjima iz različitih oblasti.


Internacionalna aikido akademija na dečijem sajmu\nDejan Žuža, crni pojas 5. Dan, Glavni trener klubova Zemun i Singidunum, organizovao je nastup i prezentaciju Internacionalne aikido akademije na dečijem sajmu.\nNa prezentaciji veštine učestvovali su i Aikido akademija, na čelu sa Miloradom Vujovićem, crni pojas 5. Dan, i Aikido klub Giri, na čelu sa Milošem Jovanovićem, crni pojas 2. Dan.\nInternacionalna aikido akademija intenzivno radi sa decom uzrasta od 5 do 12 godina, kao i na kontinuiranom unapređivanju kadra koji radi sa decom decom, kako bi davali kvalitetne razultate, razvijali se i aktivno učestvovali i u obrazovno vaspitnom radu celokupne zajednice.\nSa decom najmlađeg uzrasta u Internacionalnoj aikido akademiji pažljivo rade obrazovani majstori i instruktori sa višegodišnjim iskustvom, licencirani i obučeni, o čemu svedoče roditelji i zadovoljni polaznici.\nObrazovano vaspitni rad se bazira na obuci tehnikama samoodbrane, radi se na razvoju discipline, građenju poštovanja i karaktera, razvija se koordinacija pokreta i koncetracija. Kod koncentracije važno je deci održati pažnju 45 minuta, sa prekidima u kvalitenim igrama, uče se padovi i kretanja. Kod dece se razvijaju zajedništvo i saradnja (a ne međusobni sukob), jer u aikidou nema takmičenja. Samim tim izuzeta je jurnjava za peharima i sukobi koji se dešavaju u veštinama i sportovima kod kojih je takmičenje csam po sebi cilj.\nInternacionalna aikido akademija aktivno radi sa sedam stotina vežbača u Srbiji i oko 4000 hiljade na internacionalnom nivou.\nSvoju aktivnost Internacionalna aikido akademija obavlja kroz mnogobrojne Savezne i medjunarodne seminare, polaganja i prezentacije aikido veštine širom sveta.\nSuper User uploaded a new media, Internacionalna aikido akademija na dečijem sajmu


Olakšajte sebi prolećno čišćenje: Kako da osvežite dušek posle duge zime pomoću lavande i sode bikarbone\nOlakšajte sebi prolećno čišćenje: Osvežite dušek posle duge zime pomoću lavande i sode bikarbone\nKad je reč o teškim dušecima velikih dimenzija, domaćice ne uspevaju da ih - kao nekad naše bake - iznesu na sunce da se dobro provetre i osunčaju, ali evo kako na jednostavan način možete da ih osvežite\nEnterijer 10.04.2014. - 19:24h Autor: lisa.rs\nPravilno održavanje dušeka uključuje i njegovo redovno luftiranje i istresanje prašine, a tokom zimskih meseci ovo nije lako postići, prenosi Lisa.rs.\nNaročito kad je reč o teškim dušecima velikih dimenzija, domaćice ne uspevaju da ih - kao nekad naše bake - iznesu na sunce da se dobro provetre i osunčaju.\nZato je osvežavanje posle duge zime veoma važno: prvo izlupajte dušek žicom za trešenje (tzv. praherom) s jedne strane, usisajte ga, pa okrenite na drugu stranu i ponovite postupak.\nSada pomešajte šolju sode bikarbone i nekoliko kapi esencijalnog ulja od lavande u jednoj tegli i dobro zatvorite poklopac pa protresite energično. Pospite mešavinu po dušeku i ostavite najmanje jedan sat.\nOna će izvući višak vlage i prljavštine iz dušeka na površinu pa ga treba ponovo temeljno usisati. Lavanda deluje kao prijatan dezodorans, a dokazano je da njen miris pomaže da se opustimo pred spavanje.\nA kako da osvežite tepih posle zime pomoću soli pročitajte OVDE.


Nove rute preko Balkana kojima izbjeglice i imigranti u posljednje vrijeme sve češće pokušavaju da se domognu Evropske unije, tema su brojnih sastanaka evropskih zvaničnika sa vlastima balkanskih država, među kojima je i Crna Gora.\nI dok je na njenim granicima i dalje mali priliv nevoljnika na njihovom putu ka zemljama EU, pitanje je da li je Crna Gora spremna za prihvati veći broj izbjeglica i migranata i kako će to uticati na njenu bezbjednost i ekonomiju?\nMogući dolazak većeg broja izbjeglica i migranata u Crnu Goru i njihov prihvat tema je o kojoj su u crnogorskom parlamentu žestoko polemisali poslanik opozicionog Demokratskog fronta Milan Knežević i premijer Duško Marković.\n„Na osnovu čijih instrukcija ste odlučili da gradite kampove za više hiljada ilegalnih migranata u Crnoj Gori kako bi, smanjili pritisak na granice Evropske unije i zašto mislite da su stabilnost države i bezbjednost građana Crne Gore manje važni od bezbjednosti građana i stabilnost država EU?", naveo je Knežević u poslaničkom pitanju za premijera Markovića.\n„Imamo 50 hiljada imigranata koji čekaju na sjeveru Grčke da uđu u Crnu Goru. To vam je kao Bijelo Polje i Mojkovac zajedno. I vi ste se našli da rasteretite Evropu a da opteretite građane Crne Gore”, poručio je Knežević.\nPredsjednik Vlade Crne Gore Duško Marković demantovao je da je ikada izjavio da će Crna Gora graditi izbjegličke kampove za potrebe EU kao i da radi po bilo čijim instrukcijama sa strane:\n„To je manipulacija. Niti sam to kazao niti će Crna Gora biti prihvatilište za izbjeglice i migrante u ime EU. Odgovorno je da preduzimamo mjere za prihvat povećanog broja migranata, ako se to desi, poučeni iskustvom drugih nakon velikog talasa koji se desio 2015. godine. Crna Gora ima humanitarnu tradiciju pružanja utočišta žrtvama ratova i stradanja. Uvažavajući činjenicu da su izbjeglice i migranti najugroženija kategorija svako društvo ima odgovornost da im pruži dostojanstvene uslove prihvata, i to je politika ove vlade, ljutili se vi zbog toga ili ne.“\nPremijer Marković je ponovio da Crna Gora planira otvaranje prihvatnih centara za izbjeglice i migrante na granici sa Albanijom i da će za te potrebe opremiti karaulu nekadašnje JNA koja se nalazi na tom području.\nInače, migrantska kriza i promjena migrantskog toka kojim izbjeglice sada preko Grčke ulaze u Albaniju i dalje u Crnu Goru postala je jedna od gorućih političkih tema u Crnoj Gori.\nDok jedni, poput Demokratskog fronta, oštro kritikuju politiku Vlade u tom dijelu, drugi pozivaju na humanizam i potrebu da se pomogne onima koji su u nevolji.\nPortparol Socijaldemokratske partije Mirko Stanić kaže za Radio Slobodna Evropa da se Crna Gora i ranije nalazila pred sličnim izazovima i da je više puta u svojoj istoriji dokazala da je spremna da otvori vrata za one koje je nesreća natjerala da napuste svoje domove.\nStanić poziva premijera Markovića da izviještava javnost o detaljima sastanaka koje predstavnici Vlade i premijer u posljednje vrijeme sve češće imaju sa evropskim zvaničnicima o trenutnim migratornim tokovovima i mjerama koje će preduzimati:\n„Vlada je dužna da nam saopšti šta je sve preuzela kao obavezu i šta se očekuje od Crne Gore i onda da se prema tom pitanju odnesemo trezveno, ljudski i na način koji će pomoći da tim ljudima koji prolaze kroz Crnu Goru smanjimo muku i patnju, da im omogućimo što bolje uslove dok su u Crnoj Gori, do nastavka njihovog puta do tamo gdje mogu da dobiju azil.“\nPrema podacima policije, dnevno od 10 do 20 izbjeglica i imigranata uđu u Crnu Goru i nakon tranzita napuštaju njenu teritoriju.\nNajčešće ulaze duž graničnog pojasa sa Albanijom, u blizini prelaza Božaj nedaleko od Podgorice, i na jugu kod prelaza Sukobin, blizu Ulcinja.\nInače, u dijelu javnosti postoji boajazan da bi veći priliv izbjeglica i imigranata mogao dovesti do porasta krivičnih djela kao što su krađe, razbojništva i fizički napadi.\nČlan Savjeta za građansku kontrolu rada policije Aleksandar Zeković za RSE kaže da ti stereotipi i predrasude na žalost prate nevoljnike koji bježe od ratnih razaranja ili teške ekonomske situacije u svojim državama.\nZa Zekovića je, kako ističe, mnogo veći problem što u Crnoj Gori nema dijaloga o tome kakve bi posljedice po njenu ekonomiju i bezbjednost mogla da ima migrantska kriza i šta su njeni nacionalni interesi u tom slučaju:\n„Mnogo je primjetno da zvaničnici Vlade, konkretno njen predsjednik vrlo često govori o zaštiti evropskih granica dok to još uvijek nijesu i crnogorske granice. Mi smo izvan EU granica i onda bi tu političku retoriku i djelovanje nekako trebalo usmjeriti u pravcu da mi možemo razgovarati sa evropskim partnerima u tom smislu ali smo prije svega dužni da vodimo računa o tome šta su crnogorski državni i nacionalni interesi u ovom slučaju.“\nDodajmo i da je ekspertska misija EU o vanjskim granicama u posjeti Crnoj Gori gdje sa predstavnicima Ministarstva unutrašnjih poslova i Sektora granične policije procijenjuje napredak Crne Gore u usklađivanju s propisima EU u oblasti integrisanog upravljanja granicom.\nOni će u svijetlu mogućih, migratornih kretanja i bezbjednosnih izazova, posjetiti granične prelaze sa Albanijom, Bosnom i Hercegovinom i Kosovom, a biće razmotreno pitanje saradnje Crne Gore i susjednih zemalja u nadzoru i bezbjednosti na granici.


Djordjević: Pripadnici albanskog kriminalnog miljea posluju u Srbiji uz blagoslov Vučića\nMlađan Đorđević / BETA PHOTO/Pokret Oslobođenje/MO\n“Radi se o nekoliko lica, od kojih je javnosti najzanimljiviji Nedžmedin Zekaj, koji se sada zove Ljirim Zekaj, a pasoš mu je izdat u Novom Pazaru. Za njega se vezuje više kriminalnih dela, povezan je sa OVК, a za vreme rata u Bosni je krijumčario oružje za muslimansku stranu”, kaže Djordjević.\n“Uprkos tome, Zekaj dobija srpski pasoš, a danas slobodno zida zgrade po Novom Pazaru i Beogradu”, rekao je Djordjević.\nOn je naveo da se pominje i Ismet Osmani, koga je nemačka služba još 2005. označila kao organizatora šverca narkotika, kao i Mentor Bećiri, takodje krijumčar povezan sa OVК, koji “prema javno dostupnim podacima BIA ima poslovne veze sa Zvonkom Veselinovićem”.\n“Oni sada uveliko investiraju u gradjevinski sektor u Srbiji. Izgleda da sele poslove u Srbiju jer na Kosovu nemaju političku zaštitu otkad je (Hašim) Tači pao. Vučićeva Srbija postaje sigurna kuća za albanske kriminalce”, rekao je Djordjević.


U Međunarodnoj akciji Port Rojal uhapšeno 70 hakera, oštetili i osobe u BiH - Klix.ba\n16.7.2015. u 16:55\nMUP Republike Srpske je u saradnji sa međunarodnim policijskim agencijama, realizovao akciju pod kodnim nazivom "Port rojal" koja je usmjerena na otkrivanje i dokazivanje krivičnih djela iz oblasti visokotehnološkog kriminaliteta, a u kojoj je uhapšeno 70 osoba iz više zemalja.\nU akciji razbijanja računarske kriminalne mreže uhapšena su 62 hakera iz 18 zemalja, a ugašen je internet forum "Darkcode.me".\nAkciju su izveli američki Federalni istražni biro (FBI) i evropska policija Europol u saradnji sa američkim pravosudnim organima i policijskim službama svih 18 zemlja.\nAkcija je trajala prethodna 22 mjeseca, a u njoj su sarađivale policijske agencije Sjedinjenih Američkih Država (SAD), Republike Srbije, Australije, Ujedinjenog Kraljevstva, Brazila, Kanade, Kolumbije, Kostarike, Hrvatske, Kipra, Danske, Makedonije, Nigerije, Izraela, Letonije, Njemačke, Rumunije, Švedske, Finske i Europola.\nNačelnik Odjeljenja MUP-a RS za visokotehnološki kriminalitet Dražen Višnjić rekao je danas da je ovo najveća akcija u svijetu kada je riječ o sajber kriminalu, te da su počinioci izvršili sva krivična djela koja spadaju u ovu oblast.\nOn je istakao da je preuzet i zatvoren kriminalni forum "Darkod" (https://darkode.com) koji spada u, kako je rekao, top pet kriminalnih foruma na internetu i predstavlja zatvoreno mjesto okupljanja sajber kriminalaca, gdje se vrše ponude/kupovine sajber kriminalih servisa, servisa kriminalne robe i pojedinačne trgovine kriminalnom robom, razmjene ideja i informacija značajnih za sajber kriminalitet i sajber sigurnost.\nVišnjić je istakao da je ovaj forum od osnivanja 2007. godine predmet najvišeg interesovanja policijskih institucija širom svijeta, dodajući da na internetu ima između 700 i 800 kriminalnih foruma.\nOn je rekao da će Odjeljenje Vlade RS za informacionu sigurost, koje djeluje u okviru Agencije za informaciono društvo RS, u kontaktu sa CERT tijelima pojedinačnih zemalja u narednom periodu vršiti identifikaciju pojedinačnih oštećenih i otklanjanju štete.\nMUP RS je u toku ove akcije pod svoju kontrolu stavio 16 botneta, 19 lažnih internet stranica koje su služile za prikupljanje ličnih podataka u online platnom prometu, internet prodavnice za automatizovanu prodaju ukradenih platnih kartica i za kupovinu botneta.\nPod kontrolu je stavljeno i 10 servera sa malicioznim softverom, po pet servera sa fišing stranicama i za "probijanje" računarske zaštite te iskorištavanje slabosti zaštićenih računarskih sistema, osam servera sa kompromitovanim podacima i 21 server za ilegalnu trgovinu farmaceutskim proizvodima na internetu, a izvršena je i blokada više hiljada internet domena.\nMUP RS cyber kriminal akcija Port Rojal\n16.07.2015. u 16:58


MINISTARSTVO ZA DRŽAVNU UPRAVU I LOKALNU SAMOUPRAVU I MINISTARSTVO PRAVDE POTPISALI SU SPORAZUM O ELEKTRONSKOJ RAZMENI PODATAKA\nPotpisivanje Sporazuma o elektronskoj razmeni podataka između Ministarstva za državnu upravu i lokalnu samoupravu i Ministarstva pravde će omogućiti efikasniju razmenu podataka iz nadležnosti ova dva ministarstva.\nSporazum je jedna u nizu aktivnosti koja proističe iz primene Zakona o opštem upravnom postupku koja će doprineti najviše krajnjim korisnicima, odnosno građanima Republike Srbije, koji žele modernu upravu.\nPrema našim saznanjima ogranizovaće se prenos podataka iz matičnih knjiga rođenih, umrlih i venčanih u Centralni registar tako da će ti podaci ubuduće stajati na raspolaganju nadležnim službama, što predstavlja dokaz modernizacije i reforme javne uprave.\nPotpisani sporazum će omogućiti da sudije, tužioci, javni izvršitelji i javni beležnici imaju pristup elektronskim matičnim knjigama rođenih, umrlih i venčanih, kao i da matične službe dobijaju direktne podatke od sudova kada je reč o pravnosnažnim sudskim odlukama koje se odnose na razvode brakova, kao i odluke koje se odnose na utvrđivanje materinstva i očinstva i utvrđivanje smrti. Na taj način se skraćuje procedura dostavljanja i unošenja podataka u matične knjige, izostavljaju greške prilikom unosa podataka, skraćuju postupci i smanjuju troškovi postupaka, saopštila je ministarka pravde.


Novi Sad - Evropska prestonica kulture - Stranica 59 od 97 - Evropska prestonica kulture je najveći projekat Evropske unije u oblasti kulture. Prestižna titula se dodeljuje od 1985. godine, a 2020. će po prvi put biti dostupna i gradovima iz zemalja kandidata.\nČetvrta evaluacija za „Kizuna“ program\nFondacija „Novi Sad 2021“ obavila je četvrtu evaluaciju u okviru javnog konkursa za finansijsku podršku lokalnim umetnicima i kulturnim radnicima za realizaciju studijskog i...\nAnamarija Ranković, direktorica Zavoda za kulturu vojvođanskih Rusina, prva je kulturna radnica na usavršavanju u okviru projekta Fondacije „Novi Sad 2021“ za mobilnost umetnika...\nOd 11. do 13. jula Fondacija „Novi Sad 2021“ bila je domaćin Regionalnog samita Evropskih prestonica kulture, EPK Eho, na kojem se okupilo 20...\nPodržan projekat Fondacije European Youth Engagement Network\nEuropean Youth Engagement Network projekat je Fondacije „Novi Sad 2021” koji je rangiran kao četvrti na listi odobrenih projekata u okviru programa Europe for...\nRegionalni samit Evropskih prestonica kulture u Novom Sadu\nEPK Eho je naveći ovogodišnji regionalni samit rukovodilaca projekata Evropske prestonice kulture koji se održava u Novom Sadu od 11. do 13. jula u...\nFondacija „Novi Sad 2021“ predstavlja 9 umetnosti na OPENS Youth Fair-u\nNa predstojećem 7. OPENS Youth Fair-u koji se održava 10. i 11. jula na 3 lokacije u Novom Sadu, Fondacija „Novi Sad 2021“ predstavlja...\nSa Goranom Tomkom, članom istraživačkog tima koji radi na kreiranju strategije kulturnog razvoja grada Novog Sada, razgovarali smo o zančaju rada na strategiji, trenutnim stanjem i mogućnostima koje ovaj strateški dokument ima za razvoj grada. Kako je došlo do toga da budete uključeni u kreiranje ovako značajnog dokumenta za grad?...\nTokom 19-20. maja 2016. godine, u Pečuju se organizuje međunarodna konferencija ,,Europe’s Capital is Culture – European Capitals of Culture and Hungary 2023“ na kojoj će kandidaturu Novog Sada za Evropsku prestonicu kulture predstaviti programski direktor projekta Novi Sad 2021 Momčilo Bajac. Pečuj je 2010. godine bio Evropska prestonica kulture, a drugi mađarski gradovi tu...\nJedan od osnovnih kriterijuma pripreme kandidature za Evropsku prestonicu kulture jednog grada je snažni evropski kontekst projekta i saradnja sa evropskim stručnjacima, umetnicima i institucijama u Evropi. Stoga je naš projektni tim posebnu pažnju posvetio upravo ovom segmentu kandidature, a jedan od gradova sa kojim podstičemo kulturnu razmenu je Pečuj. Ova nekadašnja prestonica...\nTakmičenje za Evropsku prestonicu kulture u Hrvatskoj je u završnoj fazi. Osijek, Rijeka, Pula i Dubrovnik su četiri grada finalista, od kojih će samo jedan biti izabran za prvu hrvatsku Evropsku prestonicu kulture za 2020. godinu. Članovi tima Novi Sad 2021 najbliže sarađuju sa kolegama iz Osijeka, a danas smo odlučili da našim...\nKoliko je značajna kandidatura Novog Sada za Evropsku prestonicu kulture 2021. godine, govori podrška koju je tim EPK2021 dobio proteklih nedelja. Nakon podrške Premijera Srbije, gospodina Aleksandra Vučića, usledila je i podrška Ministarstva kulture i informisanja. Sve veći broj medija iz Srbije i regiona prati kandidaturu. Najbolji primer za to je izveštaj sa konferencije povodom Strategije...\nAktivnosti na izradi Strategije razvoja kulture grada Novog Sada, kao nezaobilaznog dela kandidature Novog Sada za Evropsku prestonicu kulture 2021, predstavljen je danas u Svečanoj sali Gradske kuće. Strategija je važno polazište za proces kandidature jer će oblikovati suštinski važne delove finalne aplikacije kojom će se Novi Sad takmičiti za prestižnu titulu, ali...


Sukob najpre može da zaustavi moć srpske države\nAko još neko misli kako je serija pretećih i dobro ciljanih nastupa albanskih lidera još jedna usluga vladi u Beogradu, koja Aleksandru Vučiću omogućuje da Srbijom vlada držeći je u strahu od rata – ne verujem da je takvim još moguće pomoći. Ni opasnost od rata ni od obojenih protesta nijednog momenta u Srbiji nisu bile fiktivne (druga je stvar što su vlastima otvarale prostor za manipulaciju). Elem, posle svega videti to isključivo kao prostor u kome Vučić obmanjuje građane jeste pad u onaj deo limba gde Gospod ne razlikuje pokvarenjake, koji pričaju da pretnje ratovima služe da se ne govori o životnim problemima, od političkih idiota, koji veruju i po ulicama izvikuju upravo to što pokvarenjaci pričaju.\nNije ostalo previše prostora za nedoumice: lančana albanska verbalna agresija i reakcije na nju bile su toliko precizne da se po njima može navijati sat i predviđati događaji. Albanski lideri, najavljujući nacionalno ujedinjenje, iskakali su ove nedelje jedan iz drugog kao babuške – od najvećeg do najbrutalnijeg – od Edija Rame, preko Hašima Tačija, do Jonuza Musliua. Hajde da vidimo šta su njihove poruke?\nPrvo, nema odustajanja od Velike Albanije, ni među Albanacima ni u zapadnim centrima koji su ih do sada pomagali i kuražili. Drugo, u ovoj fazi njeno stvaranje odvijaće se na račun Srbije i Makedonije, dok će Grčka i Crna Gora za sada biti pošteđene. To što Epir neće biti diran, jeste cena da bi Grčka – iako razvaljena politikom štednje, ozbiljna vojna sila – ostala po strani. Biće pošteđen i Ulcinj kako bi ostala da funkcioniše Jadranska trilaterala, koja politički i vojno preko Crne Gore povezuje Albaniju i Hrvatsku, glavne aktere antisrpske osovine. Važnost te veze govori da se na Zapadu ne računa samo sa albanskim udarom na Srbiju i Makedoniju već na neku vrstu prozapadnog balkanskog saveza. U njemu će glavne uloge imati Hrvatska i Albanija, za njom sledi natoizovana Crna Gora i ucenjene (da bi ostale neutralne) Grčka i Bugarska kao svedoci o tome šta je ostalo od Balkanskog saveza od pre sto godina i, naravno, o punoj dezintegraciji balkanskog pravoslavnog elementa.\nZa to vreme Ditmir Bušati, šef albanske diplomatije, je u Vašingtonu, gde je svoje sagovorniike podsetio da je Albanija isto ono što je bila kad je pre 105 godina formirana – „bedem“ ruskom uticaju na Balkanu. I zato su trojica američkih ambasadora u regionu – Kajl Skot (Beograd), Greg Delavi (Priština) i Donald Lu (Tirana) – reagovali na lančanu albansku verbalnu agresiju tek pošto je preeksplicitno nastupio Musliju tvrdeći da Preševo, pa čak i Niš, pripadaju „Kosovu“ i Albaniji. Naravno, nijedan diplomata nije osudio suštinu tih izjava, nego su ih nazvali „neopreznim“ i „ne baš pažljivim“, s tim što je Delavi osudio i u istu ravan doveo „neoprezne izjave o ujedinjenju“ i „preterane reakcije koje podrivaju stabilnost“, a koje se valjda pripisuju Srbima.\nStvar je jasna: ambasadori dobro znaju koliko je drastična stvar koju, sa blagoslovom SAD, Albanci spremaju. Tako nešto čak ni oni neće javno obodriti, ali će jedva čekati da podrže i proglase neminovnošću promenu na terenu – novu realnost do koje bi trebalo te drastične stvari da dovedu.\nOglasili su se i Rusi, optužujući Albance da destabilizuju Balkana pod okriljem NATO. Izjave albanskih funkcionera dobro su došle Moskvi – optuženoj u zapadnim medijima da destabilizuje Bakan – da se vidi ko je taj ko stvarno region destabilizuje (SAD) i kome je stalo do njegovee stabilnosti (Rusija). Ćutanje ministarstava inostranih poslova u Atini, Podgorici i Sofiji samo su pokazala poziciju ostalih zainteresovanih faktora. Svi su zauzeli strane. A Srbija?\nAlbanske pretnje nisu se samo pokazale ozbiljnijim nego pre. One su ona vrsta političkih poruka koje nije moguće anulirati kontraizjavom, budući da to nisu stvari koje Albanci poručuju narodu u Srbiji. To će reći da Srbija za početak – da bi uopšte čula, mogla da misli i adekvatno odgovori na ovo što joj poručuju Rama, Tači i Musliju – mora da izađe iz postizbornog diksursa, koji se iscrpljuje u trivijalnostima u odnosu na ono što se nad njom nadvilo.\nDeo domaće opozicije i deo organizacije protesta precizno je usmeravan na to da važnije za javni prostor bude da li se okupilo trista ili 30 hiljada demnonstranata nego to što SAD naoružavaju Tačija desantniom helikopterima. Problem je kad u takav diskurs upadne sama vlast, po čemu se protesti i opozicone akcije mogu smatrati uspešnim, a sad što opoziciji nisu doneli ništa, čini se da nije ni bilo u planu da joj donesu.\nSrbija će možda uskoro ratovati. Nove albanske pretnje promenile su situaciju utoliko što teško da je ostao prostor za onu konstruktivnu regonalnu politiku Srbije, koja neprestano okreće drugi obraz i nudi saradnju i prijateljstvo. Ako Srbija u budućnosti izbegne rat, to neće biti zbog njene takve politike, već samo zbog toga što bi protivnici mogli da je procene suviše opasnom i suviše rizičnom za njihove ambicije. A to opet znači da, osim dramatičnog zaokreta u odnosima Moskve i Vašingtona, sukob može da zaustavi samo moć srpske države da se za kratko vreme pripremi za rat – od modernizacije i naoružavanja vojske do psihološke i materijalne pripreme stanovništva.\nČak i ako ne bude u moći da spreči rat, za Srbiju neće biti bez koristi da ga odloži koliko god je to moguće. Naime, zemlja je za proteklih 20 godina do te mere devastirana – i materijalno, i vojno, i ekonomski, i psihološki – da će joj svaki dan za koji mogne da odloži sukob povećati šanse u času kad do njega dođe.\nMeđutim, nove albanske pretnje i raspoloženja njihovih sponzora donekle menjaju ovu političku rutinu. Naime, u redu je da Srbija nastavi da izbegava sukob, ali nema više prostora da to može da radi sredstvima i metodama koji joj na bilo koji način smanjuju borbenu snagu. U ta sredstva i metode ubrajaju se dalji politički ustupci na Kosovu i Metohiji. Budući da su albanski pregovarači, sasvim u duhu njihove ratne trojke, najavili da nastavak pregovora uslovljavaju time da Srbija prizna Kosovo, to bi utoliko trebalo da za Beograd bude lakše. Sve ostalo biće teže.


Holivudski glumac Majkl Vederli pomaže Srbiju – Naši u svetu\nObjavljeno 04/07/19 u 14:30\nPrinceza Katarina Karađorđević i dr Bojana Janković Vederli iz Njujorka zvanično su danas uručile tri infuzione pumpe i jedan hirurški aspirator vrednosti 8.000 dolara Institutu za majku i dete u Beogradu. U njihovoj pratnji bili su američki glumac Majkl Vederli suprug dr Janković i Rouz Glamočlija, članica organizacije “Boca nursing services” iz SAD, koja se bavi personalizovanom kućnom negom, saopšteno je iz princezine fondacije.\n“Dr Bojana Janković Vederli je sa 13 godina otišla u Kanadu gde je završila medicinsko obrazovanje. Nakon toga se preselila u Sjedinjene Američke Države gde je završila stažiranje i ostvarila uspešnu karijeru. Dr Janković Vederli je član odbora humanitarne organizacije Lajfline Njujork, koja je pod pokroviteljstvomprinceze Katarine i zajedno sa svojim mužem, Majklom Vederlijem holivudskim glumcem, koji se proslavio ulogama u raznim TV serijama, pomaže Srbiju doniranjem medicinske opreme. Prošle godine dr Janković Vederli je donirala opremu vrednu više od 16.000 evra porodilištu “Narodni front” u Beogradu”, navodi se u saopštenju.\nPrinceza Katarina, u pratnji Rouz Glamočlija iz Amerike, takođe danas, uručila je novu medicinsku opremu Institutu za onkologiju i radiologiju Srbije u Beogradu. Reč je o PCR aparatu PROFLEX 3×32-WELL PCR SYSTEM sa PROFLEX 96-WELL SAMPLE BLOCK-om koji će se koristiti u procesu genetičkog testiranja nasledne predispozicije za rak dojke i jajnika pacijentkinja u Srbiji. Vrednost donacije iznosi oko 30.000 dolara.\nOva donacija je omogućena kroz bespovratnu pomoć koju je fondacijja princeze Katarine dobila od grčke Stavros Niarhos fondacije iz Amerike. Ova fondacija je, zahvaljujući princezi Katarini, kroz programe bespovratne pomoći zdravstvu u proteklih nekoliko godina Srbiji darivala donacije vredne više od milion dolara.\nLepa Srpkinja ima impresivnu svetsku karijeru: Svi je znaju kao Lady Lee, a sada se vraća u svoj rodni grad (FOTO)


GOVOR PREDSEDNICE ATIFETE JAHJAGA ZA ZAKLJUČNI SASTANAK NACIONALNOG VEĆA PROTIV KORUPCIJE - Govori Presidenta - Predsednica Republike Kosovo - DR VJOSA OSMANI - SADRIU\nGOVOR PREDSEDNICE ATIFETE JAHJAGA ZA ZAKLJUČNI SASTANAK NACIONALNOG VEĆA PROTIV KORUPCIJE\nKada smo počeli rad Veća Protiv Korupcije zasnovane na zakon i Ustav Kosova prevashodni cilj nam je bio koordinacija i redovno komuniciranje kako bi se povećala efikasnost svih institucija za borbu protiv korupcije. Takoreći dve godine nakon osnivanja Veća, usprkos uspešnog uspostavljanja komunikacije između institucija, civilnog društva i mehanizama za suzbijanje korupcije nas još uvek izaziva ova teška pojava našeg društva i ugrožava našu budućnost.\nBorba protiv korupcije jeste naša najvažnija bitka koja ce povratiti poverenje gradana u naše institucije koje ce pomoci demokratsko funkcioniranje institucija i celo društvo a koje ce otvarati perspektivu razvoja naše zemlje.\nIma vec dve godine da se sastanemo i takode dve godine da tragamo za nacin saradnje koji vodi u pravcu postizanja konkretnih rezultata, svakako poštujuci funkcioniranje svake institucije i njegovu potpunu nezavisnost.\nNaše institucije u koordinaciju sa medunarodnim faktorom treba da pokazuju gradaninu Republike Kosovo da je ovo zajednicki rat. Red i vladanje zakona ne mogu funkcionirati u jednoj državi gde ima korupcije.\nNacionalno Vece protiv korupcije je pokazalo da ima prostora za saradnju. Potvrdeno je da naše institucije imaju zakonodavstvo i potrebne kapacitete za ovu borbu. Pokazalo se da mi možemo zajedno raditi nezavisno.\nOva faza zakonodavne i institucionalne konsolidacije treba da ide paralelno sa liderima u svakoj instituciji koja se poziva da suzbije korupciju. Mi u ovo Vece smo postavili viziju jednog Kosova bez korupcije. Mi smo se latili plemenite misije iskorenjivanja ove pojave. Vodili smo raspravu i uspešno smo savladali izazove medu-institucionalne komunikacije jer svi mi znamo koliko je ova borba važna za Kosovo. Naša medu-institucionalna koordinacija je primetno poboljšana ali rezultati ove borbe se postižu samo hrabrim i odgovornim liderima za misiju koju smo preuzimali na sebe.\nRad Nacionalnog Veca protiv korupcije se pozitivno odrazila unutar Kosova, ali i u ocima medunarodnih prijatelja. Mi cemo nastaviti konkretnije saradivati i sastati se radi koordinacije naših aktivnosti.\nŠto se bolje koordiniramo to se više povecava uspeh ove borbe i poverenje gradana na nas i vrednosti demokratskog društva.\nOnako kako smo se dogovorili na završnom sastanku prošle godine, ja sam formirala jednu radnu grupu od predstavnika vaših institucija. Ova grupa se sastala dva puta i raspravljala konkretno sprovodenje preporuka koje ste vi davali.\nNa ovim sastancima je naglašeno i izvedena neophodnost usaglašavanja pristupa ovom fenomenu. Identifikovani su nekih nedostataka u zakonodavstvo i funkciji administracije. Ove ispravke su izvršene menjanjem i prilagodavanjem pravila i postupka za bolju koordinaciju. Sve su institucije izvršile pozitivne promene/izmene u oblasti zakonodavstva i organizacije administracije što se odražava na bolju saradnju.\nOvo jesu prvi uspesi, ali oni nisu dovoljni.\nTrebamo se odlucnije boriti protiv ove pojave stvarajuci jednu bolju buducnost novim generacijama. Naša je zakonska i moralna obaveza da cinimo od Kosova prosperitetnu zemlju reda i vladanja zakona.\nNastavak sveobuhvatnosti jeste bitno. Korupciju kao pojavu trebamo mi svi suzbiti.\nPoboljšanje imidža Kosova doprinosi našem kretanju napred. Jer mi samo tako možemo garantovati napredak privrede i socijalno blagostanje. Strani investitori su zainteresovani da rade u jedno funkcionalno društvo gde su njihove investicije zašticene od institucija i gde je bezbedna poslovna klima.\nMi smo popravili zakonodavstvo i rad administracije, ali ima još da se uradi. Postoje neki specificni zakoni koji se trebaju menjati shodno standardima Evropske Zajednice. Takode treba da povecamo našu efikasnost u sprovodenju postojecih zakona. Politicka volja postoji ali je na odgovornosti svih da ovu volju pretvorimo u konkretne rezultate.\nAgencija Protiv Korupcije je pokazala pozitivne rezultate koje ce sigurno biti vece jacanjem i objašnjenjem koordinacije ove agencije sa ostalim institucijama, definirajuci neka pitanja vezane sa krivicnim gonjenjem i konkretnim delima korupcije.\nPolicija Kosova cini dodatna nastojanja za povecanje kapaciteta za specijalizaciju u oblasti istrage koruptivnih dela što ce pokazati pozitivne rezultate u prikupljanju informacija i strucnosti tokom pretrage slucajeva.\nSavet Tužilaštva Kosova je preduzelo niz koraka sa kojima su pojacali ulogu tužilaštva pri gonjenju koruptivnih dela. Unutrašnji kapaciteti tužilaštva se trebaju povecati te da se ocuva standard i visok integritet mladih tužitelja.\nSudski Savet Kosova je dao prednosti radu na razmatranju slucajeva korupcije. Treba da se nastavi sa boljim planiranjem raspodele slucajeva u sudovima kako bi se smanjio broj postojecih predmeta istovremenim povecanjem efikasnosti sudaca u svim nivoima i okoncanjem veceg broja predmeta koruptivnih slucajeva u toku godine.\nUporedo sa uspesima i evidencijom izazova mi trebamo zapoceti sa izgradnjom konkretnih politika.\nNeophodno je da nastavimo sa sistemskim i strukturnim reformama približavajuci se što više standardima Evropske Zajednice i takode ugradnjom naših specificnosti sa posebnim i privremenim rešenjima da bismo bili što efikasniji u iskorenjivanju korupcije.\nTrebamo povecati efikasnost gonjenja koruptivnih dela od pojave do finalne procedure, okoncanjem slucajeva adekvatnim rešenjem nadležnog organa gonjenja.\nNecemo dozvoliti da se naši gradani koji prijavljuju koruptivne slucajeve razocaraju sistemom gonjena i sudstva zbog odugovlacenja postupka.\nSvi se slažemo da trebamo posvetiti vecu pažnju oblasti nabavke, kao jedne od najosetljivije oblasti koja se ugrožava od korupcije i druge zloupotrebe, a negativne posledice se više osecaju od strane gradanina i celog društva.\nTrebamo imati jednu hitnu i efikasnu kontrolu svih parametara tendera i u slucajevima kada se sumnja na neurednosti.\nPoboljšanje kapaciteta je neophodno povecavanjem efikasnosti Centralne Agencije Nabavke, Komisije Uredne Javne Nabavke i Nadzornog Organa Nabavke koje vrše svoje zakonom predvidene funkcije.\nVrlo je važno da ubrzamo rad preporukama koje proizilaze pri ispunjavanju srednjorocnog prioriteta iz Studije Fizibiliteta Evropske Komisije za Evropu.\nOvo ne cinimo samo radi Evropske Zajednice nego je naše ubedenje i posvecenje da to cinimo za nas, za gradane Kosova da bismo imali mirniju i bezbedniju sredinu. Trebamo dokazati jasno angažovanje za postizanje rezultata u borbi protiv organizovanog kriminala i korupcije koje obuhvata pocetak istrage za svaki slucaj i protiv svakog koji je obuhvacen uz poštovanje nacela da niko nije iznad zakona i da u naše društvo nema nedodirljivih.\nNaš gradanin želi nas odgovornim i cistim, uz polaganje racuna, koji radimo sa posvecenjem za bolju buducnost zemlje.\nOvo cemo angažovanje ciniti uz usku i stalnu saradnju sa EULEX-om i Specijalnim Tužilaštvom.\nIspunjavanje ovih kriterija obuhvata i usvajanje zakona o konfiskaciji imovine i ujednacavanje ostalih relevantnih zakona sa Aki komuniter. Celo ovo angažovanje\ntreba da se što brže kruniše usvajanjem Strategije Protiv Korupcije.\nKorupcija prelazi domace granice i postaje trans nacionalno, a to se medu ostalim sprecava putem prijave imovine kontroli porekla imovine, izvršavanjem isplate putem bankarskih transakcija i clanstvom Kosova u medunarodnim organizacijama iz oblasti pravde i bezbednosti.\nDivlji oblik koruptivne pojave jeste i fiskalna evazija odnosno iznošenje novca van zemlje što se nadovezuje sa ilegalnim aktivnostima u ovoj oblasti.\nRad Nacionalnog Veca Protiv Korupcije se održava dobrotvorno na rad svih nas. Mi cemo nastaviti saradivati konkretnije, da se redovno sastanemo, radi koordiniranja i usaglašavanja naših aktivnosti.\nŠto bolje budemo mi odradili naš posao to ce se više povecati uspeh ove borbe i poverenje gradana na nas i na vrednosti demokratskog društva.


Buckwheat Pillow (Jastuk od heljdinih ljuspica), 30x40\ngood hook for contrast essay\nVi ste ovde: Suplementi SRB Buckwheat Pillow (Jastuk od heljdinih ljuspica), 30x40\n2 449,00 RSD komad\nO HELJDI - POREKLO HELJDE\nHeljda je dobila ime po grčkoj reči fagus, što u prevodu znači bukva i pyros – pšenica. Potiče iz Centralne Azije gde se koristila još 6000 g. pre nove ere, odakle se proširila na Tibet, Kinu, Japan i Evropu.\nJastuk od heljdinih ljuspica koristi se na dalekom istoku preko šest vekova što samo pokazuje njegovu delotvornost. Danas svi ozbiljni terapeuti širom sveta, za miran san i spavanje bez bola u vratu nakon buđenja, preporučiće Vam uvek prvo jastuk od heljdinih ljuspica.\nNaš jastuk izrađen je na najkvalitetniji mogući način. Heljda koju mi korstimo je iz proizvodnje u kojoj nisu korišćeni herbicidi ni bilo koji drugi hemisjki preparati. Ljuspica koju mi koristimo je na adekvatan način obrađena i pripremljena za punjenje. Naš jastuk je idealan i prirodan oslonac za sve one koji imaju problema sa lošim spavanjem.\nOvaj idealni, prirodni anatomski jastuk ne samo da je potreban svakom domu za sve ukućane svih starosnih doba, već mora biti Vaš osnovni prtljag na svakom putovanju. U ostalom svugde gde postoji dobar ležaj na kome će svaki čovek spavanje doživeti kao najlepši deo dana i ustati potpuno odmoran i raspoložen.


Ministarstvo reagovalo na vest da Novosađani pomažu domaćim proizvođačima krompira - Biznis i Finansije\nHome\tVestiEkonomija\tMinistarstvo reagovalo na vest da Novosađani pomažu domaćim proizvođačima krompira\n„Svesni smo da je ova proizvodnja jako promenljiva i da sve zavisi od godine do godine, ali sada je došlo do kulminacije. Bili smo potpuno bespomoćni kad je prodaja u pitanju, ali sada vidimo to svetlo na kraju tunela. Danas je otišao deo robe, a očekujemo da će uskoro biti prodat i još deo prošlogodišnjeg krompira. Ne moramo nešto mnogo da zaradimo, važno je da ne budemo u velikom gubitku kako bi mogli da se spremamo za novu, ovogodišnju setvu“, rekao je za RINU proizvođač Radoš Gujaničić.\n„Njegova proizvodnja je potpuno prirodna, ne prska se i ne sadrži nikakve hemikalije. Dobili smo obećanje da neće propasti, pa se nadamo da će tako i biti“, rekao je Branko Gujaničić iz Akmačića.


Vijeće ministara BiH utvrdilo je, na 149. sjednici održanoj danas u Sarajevu, Prijedlog osnova za zaključivanje Kreditnog sporazuma - Projekt glavne gradske magistrale u Zenici (GGM) između Saudijskog fonda za razvoj i Bosne i Hercegovine. Iznos predloženog vanjskog državnog duga za finansiranje ovog projekta je 25 miliona američkih dolara s rokom otplate od 25 godina i grejs periodom od pet godina, a alociran je na Federaciju BiH. Projektом GGM-а u Zenici omogućit će se brz saobraćaj i povezivanje primarne i sekundarne ulične mreže s ulazno-izlaznim pravcima, prevashodno s autocestom na Koridoru 5c. Predviđen je za saobraćaj javnog prijevoza, teretnih i putničkih vozila, kao i za pješake. Ukupna dužina GGM-a je 7,85 km. Sadržavat će četiri kolovozne trake u svakom pravcu, a završetak projekta očekuje se krajem jula 2014. godine. Ministarstvo finansija i trezora dostavit će Prijedlog osnova Predsjedništvu BiH u daljnju proceduru, a za bh. potpisnika predložen je ministar finansija i trezora.\nVijeće ministara BiH utvrdilo je većinom glasova, na 148.sjednici održanoj u Sarajevu, Prijedlog zakona o izmjenama i dopunama Zakona o plaćama i naknadama u institucijama Bosne i Hercegovine. Predlagač, Ministarstvo finansija i trezora, dostavit će Prijedlog zakona Parlamentarnoj skupštini BiH na razmatranje po osnovnoj zakonodavnoj proceduri. Ovim izmjenama i dopunama Zakona prihvaćen je zahtjev Ureda za reviziju institucija Bosne i Hercegovine da se izuzme iz primjene odredbi Zakona o plaćama i naknadama u institucijama BiH.\nReagiranje: MFiT ne priprema nikakav udar na budžet BiH\nMinistarstvo finansija i trezora BiH ne priprema nikakav udar na budžet BiH, kako su to danas objavili određeni mediji u Sarajevu, već je, u cilju preciziranja odredbi Odluke o načinu i postupku ostvarivanja prava na naknadu za vrijeme produženog radnopravnog statusa izabranih lica i imenovanih zvaničnika u institucijama Bosne i Hercegovine, pripremilo Prijedlog odluke o dopuni Odluke o načinu i postupku ostvarivanja prava na naknadu za vrijeme produženog radnopravnog statusa izabranih lica i imenovanih zvaničnika u institucijama Bosne i Hercegovine.\nMinistar Vrankić primio potpredsjednika Vlade Republike Turske Babakana\nZamjenik predsjedavajućeg Vijeća ministara BiH i ministar finansija i trezora Dragan Vrankić primio je, 6. aprila (kasno popodne) 2011. godine, potpredsjednika turske Vlade i državnog ministra Ali Babakana (Babacana), koji je u Sarajevu predvodio delegaciju Republike Turske na „Sarajevo Business Forumu“.\nNa sastanku su razmijenjena mišljenja o aktualnom političkom i ekonomskom stanju u BiH, potrebnom ubrzanju reformi ka evroatlantskim integracijama te mogućnostima zajedničke saradnje.\nUtvrđen Nacrt zakona o budžetu institucija BiH i međunarodnih obaveza BiH za 2011.-147.sjednicaVMBiH\nVijeće ministara Bosne i Hercegovine je većinom glasova, na danas u Sarajevu održanoj 147. sjednici, utvrdilo Nacrt zakona o budžetu institucija BiH i međunarodnih obaveza BiH za 2011. godinu uz izmjene usvojene na sjednici. Ministarstvo finansija i trezora dostavit će Nacrt zakona Predsjedništvu BiH, koje je ovlašteni predlagač budžeta prema Parlamentarnoj skupštini BiH. Prema Nacrtu, ukupni prihodi za finansiranje institucija BiH u 2011. godini ostali su okvirno na prošlogodišnjem nivou i iznose 1,028 milijardi KM. Za servisiranje vanjskog duga planirani su prihodi od 386.217.000,00 KM. Prihodi od indirektnih poreza, odnosno prilivi za finansiranje institucija BiH s jedinstvenog računa Uprave za indirektno oporezivanje, planirani su u iznosu od 807.000.000,00 KM, što je za 118 miliona KM ili 17,1 odsto više u odnosu na prošlu godinu. Pored ovih prihoda, izvori finansiranja su neporezni prihodi institucija BiH, donacije i ostali izvori finansiranja.\nNovih 10 miliona dolara IDA kredita za BiH -146.sjednica VMBiH\nOve sedmice 10598\nOvog mjeseca 33313


Razno Archives - Page 2 of 26 - Automatika.rs\nABB-ov DCS800-EP pogon je sada na raspolaganju sa 600 konjskih snaga. Ovo novo izdanje dodaje rešenja od 400, 500 i 600ks na 460V AC na postojeće opsege od 5-300 ks proizvodne linije....\nKina planira da iduće godine organizuje olimpijske igre za humanoide, odnosno robote slične čoveku, koji bi se nadmetali u 16 disciplina. Organizatori ovog nesvakidašnjeg sportskog nadmetanja očekuju da će se...\nKompanija Control4, lider u kućnoj automatizaciji, ima za cilj da predstavi kako je lako imati kućnu automatizaciju i pokazati načine kako da uštedimo energiju. Dalje u tekstu možete saznati kako da produžite...\nProšle godine je predstavljena prva verzija open source softvera - Freedom za razvoj kućne automatizacije, distribuirana sa licencom GPL2, napisana u Javi i može nesmetano raditi na Linux, Mac, Windows i...\nZa neke od nas, skuvati jelo a da ono ne zagori, može već biti dovoljno težak zadatak. Ukoliko niste graciozni TV kuvar, vaša omiljena knjiga sa receptima može završiti u kanti...\nOsnovni zadatak kompanije Festo je stvaranje inovativnih rešenja koja će njegovim klijentima obezbediti proizvodne sisteme budućnosti. Novi projekti iz programa Festo Bionic Learning Network donose viziju budućih sistema za proizvodnju. Cilj programa Bionic...\nOve godine tehnički časopis ABB Review slavi 100 godina postojanja. ABB Review je naslednik časopisa BBC Review koji je prvi put štampan jula 1914. godine i koji je imao za cilj...\nVelike uštede i visok kvalitet uz povoljnu cenu – Rešenja kompanije ABB u oblasti...\nRobna kuća IKEA u Beogradu biće otvorena u narednih nekoliko meseci, a u planu je, za sada, izgradnja još dva objekta u Srbiji. Ovaj švedski brend donosi nove standarde usmerene ne...


Nagomilavaju se zalihe vina\nPre nekoliko dana Vlada Srbije donela je odluku o kvotama za bescarinski uvoz vina iz Evropske unije. Vinare Srbije, međutim, ne raduje veliki uvoz vina.\nKvota za bescarinski uvoz je 25 hiljada hektolitara, odnosno, 2,5 miliona litara vina poreklom iz Evropske unije, za period od 1. januara do 31. decembra 2021. godine. Raspodela kvota za uvoz omogućava da ih ne iskoristi jedna velika trgovačka kuća, već se ograničavanjem obezbeđuje da ih koriste i manji uvoznici.\nRaspodela kvota za uvoz vina počinje od januara naredne godine, i odvijaće se po redosledu kojim su zahtevi za uvoz odobreni pri Ministarstvu finansija, odnosno Upravi carina. U nedavno formiranom udruženju uvoznika i trgovaca vinima ova odluka o raspodeli uvoznih kvota primljena je sa odobravanjem, jer je još u prvom polovini ove godine jedan jedini veliki trgovinski lanac uvezao celokupnu količinu vina predviđenu za ovogodišnji uvoz bez carine. Ova kvota dogovorena je između EU i Srbije u Sporazumu o stabilizaciji i pridruživanju kao deo proces pridruživanja Evropskoj uniji – objašnjava Imre Zombori, ekonomista.\n„Ovde je reč o tome da našu trgovinu usaglasimo za trgovinom Evropske unije, a kao što je poznato u Evropskoj uniji poljoprivredna proizvodnja određena je sistemom kvota. Ova kvota inače postoji već više godina, i sadašnja odluka vlade je u suštini zbog toga što su ove godine nastali problemi jer je već u julu u Srbiju uvežena celokupna dozvoljena količinu" kaže Imre Zombori, ekonomista iz Subotice.\nCilj ove odluke je da se stabilizuje situacija na tržištu, jer je kvotu razdelila na kvartale, a propisala je takođe da jedan uvoznik može da uveze najviše 15 odsto kvote u jednom kvartalu.\nVinari Srbije uglavnom prigovaraju zbog toga što je, kako tvrde, u proteklom periodu u Srbiju uvežena velika količina neobjašnjivo jeftinog vina, odnosno uveženo je vino sumnjivog kvaliteta. Ono će stići pre svega na police u prodavnicama i supermarketima.\nRazočarani su i proizvođači vina sa peska u severnoj Bačkoj. Oskar Mauer sa Hajdukova 90 odsto svog vina iznosi na strana tržišta, ali smatra da nije korektan odnos uvoznog i izvoznog vina.\n„Godišnje izvezemo između 25 i 30 hiljada flaša vina, ukupno u 25 država izvozimo svoja vina, i na žalost postoji ta kvota. Evropska unija je u niskom iznosu odredila koliko vina sa trećih tržišta, i u okviru toga iz Srbije može da se uvezeu u EU bez carine. Ta kvota već nije dovoljna, čak ni u okviru toga da se 90 odsto vina proizvedenog u Srbiji, troši u Srbiji i ne stiže na strana tržišta. I u tom slučaju pomalo prelazimo ovu malu kvotu" kaže Oskar Maurer, vinar iz Hajdukova.\nLaslo Hupert smatra da u Srbiji postoji dovoljno vina dobrog kvaliteta. Uvoz vina je ogroman šamar ovdašnjim vinarima, jer je trenutno tržište zasićeno, a zbog epidemije i vina je teže prodati.\n„Zbog sadašnje epidemije vino je veoma teško prodati jer su restorani prestali sa radom, nema tržišta, jednostavno moramo skladištiti vino, tako da mnogi vinari nemaju gde da ga odlože. Sledeću berbu nećemo moći da radimo ako ne krene prodaja" kaže Laslo Hupert, vinar iz Hajdukova.\nU podrumima ovog vinara sada 200.000 flaša kvalitetnog pića čeka na kupce.


Premijer Novalić primio delegaciju Europskog vijeća za vanjske odnose\nPremijer Federacije Bosne i Hercegovine Fadil Novalić susreo se danas, u sjedištu Vlade FBiH u Sarajevu, s delegacijom Europskog vijeća za vanjske odnose (ECFR) na čelu s kopredsjedavajućim Odbora ECFR-a Carlom Bildtom. Razgovarano je o aktivnostima Vlade FBiH u procesu pridruživanja Bosne i Hercegovine Europskoj uniji, provedbi Reformske agende, kao i o akutelnoj političkoj situaciji u našoj zemlji.\nGovoreći o Reformskoj agendi, premijer Novalić je upoznao članove delegacije ECFR-a sa, do sada, donesenim zakonima, kao i setom zakona koji su još u parlamentarnoj proceduri. Izrazio je žaljenje što neki zakoni još uvijek nemaju podršku u Parlamentu i naglasio opredijeljenost i odlučnost Vlade da nastavi provoditi mjere i aktivnosti iz ovog dokumenta.\n- Vlada FBiH kontinuirano radi na provođenju kompleksnih reformi koje želimo provesti u svim oblastima - istaknuo je Novalić i dodao da će do kraja mandata nastojati da provede i ostale reformske zakone iz agende. Najavio je i ponovno upućivanje u parlamentarnu procedure zakona koji nisu dobili saglasnost oba doma Parlamenta FBiH.\nNovalić je rekao da su pozitivni pomace, kao rezultat do sada donesenih mjera, vidljivi. Najznačajniji od njih su rast BDP-a od 3,2 posto i više od 32 hiljade novouposlenih isključivo u realnom sektoru, jer je zbog moratorija koji je uveden početkom mandata ove vlade zaustavljeno zapošljavanje u javnoj upravi. Dobar pokazatelj je i rast industrijske proizvodnje za 4,5 posto i jačanje finansijske discipline.\n- Ovo je prvi put nakon deset godina da imamo ekonomski napredak, koji bi mogao biti znatno veći da nije bilo blokade reformskih zakona - rekao je premijer.\nNovalić je goste upoznao s nastojanjima Vlade da stvori pretpostavke za odlučniju borbu protiv korupcije i organiziranog kriminala. U skladu s tim Vlada FBiH će ove godine izdvojiti pet miliona KM za rad specijalnih odjela suda i tužilaštva koji će se isključivo baviti borbom protiv korupcije i organiziranog kriminala.\nKopredsjedavajući Odbora ECFR-a Carl Bildt je istakao podršku u procesu koji Bosnu i Hercegovinu vodi ka članstvu u Europskoj uniji i naglasio da će na ovom putu našoj zemlji pružati svu neophodnu pomoć.


Naslovna/Politika/Babalj: SDS će se odazvati pozivu SNSD-a, ali ne znači da će u vlast\nPredsjednik Gradskog odbora SDS-a Istočno Sarajevo Darko Babalj izjavio je danas da će se ova stranka odazvati pozivu SNSD-a za sutrašnji sastanak u Banjaluci, “ali ne pozivu za vlast nego razgovorima i dogovorima da se pokuša naći zajednički imenitelj interesa Republike Srpske”.\nBabalj je izjavio na konferenciji za medije Opštinskog odbora SDS-a Istočna Ilidža da SDS-ovo odazivanje na poziv ne znači da će SDS biti u vlasti.\n– Sve ono što je dobro za Republiku Srpsku SDS će podržati. Sve ono što bude protiv Republike Srpske, bez obzira na druge političke partije, bićemo protiv – istakao je Babalj, koji je i poslanik SDS-a u Narodnoj skupštini Republike Srpske.\nPortparol SNSD-a Radovan Kovačević rekao je Srni da će u Banjaluci sutra biti održani sastanci rukovodstva SNSD-a sa delegacijama SDS-a i PDP-a na kojima će biti razgovarano o učešću ove dvije partije u vlasti na nivou BiH.\nBiH Ilidža Istočno Sarajevo PDP Sarajevo sastanak SDS SNSD SRNA\nDodik: Gotovo da nema objekta u Istočnom Sarajevu u čijoj izgradnji nije učestvovao SNSD\nKomšić: Od ove situacije korist imaju i SDA i SNSD


Džon Keri preti Moskvi i Teheranu: Preduzećemo "teške mere" ako podržavate Asada | DNEVNE\nDžon Keri preti Moskvi i Teheranu: Preduzećemo “teške mere” ako podržavate Asada\nAmerički državni sekretar Džon Keri izjavio je da će biti preduzete “teške mere” ako Rusija i Iran budu nastavili da podržavaju predsednika Bašara al Asada. Iran: O Asadu odlučuje narod Sirije\nAmerički državni sekretar Džon Keri izjavio je da će biti preduzete “teške mere” ako Rusija i Iran budu nastavili da blokiraju proces političke predaje vlasti u Siriji i da podržavaju predsednika Bašara al Asada.\nKeri je naglasio da SAD “ne mogu sebi da dozvole” takav razvoj događaja.\n“Ako Rusija i Iran nastupe u zajedničkom bloku i omoguće Asadu da prosto osudi proces na neuspeh, značhemo u kome je problem. U takvom slučaju ćemo imati manje varijanti za delovanje i bićemo prinuđeni da preduzmemo određene teške mere“, rekao je Keri novinarima u Vašingtonu.\n“Pregovori o Siriji biće održani u Njujorku kasnije ovog meseca“, saopštio je Keri u Vašingtonu.\nSredinom novembra u glavnom gradu Austrije je održana druga runda pregovora “bečke grupe” o rešavanju sirijske krize.\nAli Akbar Velajati, savetnik iranskog vrhovnog lidera Ajatolaha Alija Hameneija za spoljnu politiku, izjavio je danas da o budućnosti sirijskog predsednika Bašara al Asada može samo da odluči sirijski narod i da to predstavlja “crvenu liniju” za Teheran.\n“Bašar al Asad predstavlja crvenu liniju za Islamsku Republiku Iran jer ga je sirijski narod izabrao”, rekao je Velajati, preneo je Rojters.\n“Sirijski narod mora da donese odluku o svojoj sudbini i niko izvan sirijskih granica ne može odlučivati za sirijski narod”, istakao je Velajati.


Prokuplje kulturno leto -Publika uživala u kafanskim pesmama - Blace Info Press\nProkuplje kulturno leto -Publika uživala u kafanskim pesmama\n„Veče kafanskih pesama“ koje je sinoć u sali Doma kulture održano u okviru programa ovogodišnjeg Kulturnog leta, okupilo je veliki broj ljubitelja ovog muzičkog žanra .\nUz pratnju muzičkog orkestra Doma kulture , pred prokupačkom publikom nastupilo je desetak izvođača koji su svoju muzičku karijeru stvarali ovde u Toplici, a po velikom talentu i pevačkom umeću postali poznati širom naše zemlje .\n– Ovo je tradicionalni koncert koji uvek izazove veliku pažnju i interesovanje publike , uvek raspoložene za dobru pesmu. Cilj ovakve manifestacije je negovanje tradicije pre svega , ali i razlog za okupljanje ljubitelja muzike i dobrog raspoloženja, kazala je direktorka Doma kulture Tijana Petrović.\nVeče kafanskih pesama počelo je starim narodnim pesmama među kojima su i danas najpopularnije „Ljubav mi srce mori“, „Samo jednom u životu“, kao i pesme jednog od najomiljenijih i najpoznatijih izvođača narodne muzike Tome Zdravkovića, bez čijih pesama ne može da prođe nijedno kafansko veselje.\nKafanske pesme kao što i sam naziv govori, nastale su u kafanama gde se narod najviše okupljao. U kafanam su se pisale pesme i nalazila inspiracija za njih. Prva kafana u Prokuplju bila je „Raponja“, a u Beogradu je 1522. Godine je nastala prva kafana na Balkanu.\nSledeća vest Prokupački Dom kulture od Ministarstva pravde , dobio je milion i 286 hiljada dinara za opremanje pozorišne sale i unutrašnjosti zgrade\nPredhodna vest Prokuplje:Prekid vodosnabdevanja zbog rekonstrukcije


Kad mama PLAČE više od bebe: Svi simptomi depresije i šta je ZNAK ZA UZBUNU - Zena.rs\nPostporođajna depresija Foto: Shutterstock\n- Uobičajeno je da mame, a posebno prvorotke, osećaju nervozu usled praćenja svakog detalja vezanog za dete i njegov razvoj. Međutim, ako je stres koji oseća preveliki ili ako oseti da nema snage, bilo bi dobro da se posavetuje sa lekarom ili psihologom kako bi se ustanovilo da li je postporođajna depresija uzrok tome – kaže Aleksandar Janković, psiholog.\nMami kojoj je uskraćen san, a koja je nakon porođaja preplavljena burnim emocijama, čak i mali problemi se mogu učiniti velikim kao planinaFoto: Profimedia\n- Postporođajna depresija može biti veoma štetna. Simptomi variraju od osobe do osobe, a najčešći su konstantan osećaj neispavanosti, umora i problema sa snom, gubitak apetita, osećaj slabosti i gubitka energije, anksioznost, utučenost, preterana emotivnost, nisko samopoštovanje i osećaj nesposobnosti da se stara o novorođenčetu. Sve to prati i osećaj srama jer je mama svesna da se teško bori sa nastalom situacijom – objašnjava Janković i dodaje da sva ova osećanja sprečavaju majku da uživa u onome što bi trebalo da bude najsrećniji period u njenom životu.\nTest za postporođajnu depresiju\nPorodilja koja pati od ovog oblika depresije često sumnja u svoje kvalitete kao roditelja i to je jako opasno. Usled takvog verovanja da nije sposobna za tu ulogu majka može početi da izbegava obavljanje određenih zadataka vezanih za brigu o detetu i to može dovesti do njenog distanciranja od bebe i nemogućnosti da se međusobno povežu.\n- Neke žene se povlače u sebe. To je izuzetno opasno jer pojedine majke pomišljaju da pobegnu ili imaju suicidne misli. U tom slučaju odmah treba potražiti stručnu pomoć kako bi se sprečilo da problem kulminira – ukazuje Janković.\nUsled verovanja da nije sposobna za tu ulogu, majka može početi da izbegava obavljanje određenih zadataka vezanih za brigu o detetuFoto: Profimedia\nPostporođajna depresija takođe pogađa i porodicu i pre svega može da utiče na odnos između majke i oca deteta. Tenzija i frustracija mogu nastati usled nerazumevanja, stresa ili iscrpljenosti oba roditelja, pa samo prepoznavanje i dijagnostikovanje depresije može pomoći da se ne naruši partnerski odnos. Kad je reč o odnosu majke i deteta, važno je zapamtiti da je beba mala i, ako se depresija tretira na vreme i majka se uspešno oporavi, malo je verovatno da će dete imati bilo kakvu uspomenu vezanu za probleme koje je ona imala.\n- Mnogo žena koje pate od depresije često brinu da li će njihova veza sa detetom biti jaka. Međutim, u većini slučajeva nije uočeno da je sama depresija dugoročno imala bilo kakav uticaj na ovaj odnos – ističe Janković.\nPrema rečima našeg sagovornika, ključno je da mame potraže pomoć, podršku i savetovanje ako osete simptome postporođajne depresije. Prilika da se razgovara o svojim osećanjima sa nekim ko ne sudi i ko nije pristrasan kao što je terapeut ili neko drugo stručno lice kod osobe izaziva veliko olakšanje.\nNezainteresovanost za bebu i okolinu: Nezrele ličnosti\nPovlačenje u sebe: Plašljive i nesigurne žene\nUtučenost i preterana emotivnost: Mame koje žive u lošim socijalnim uslovima\nSve vidi crno: Mame koje imaju problematičan odnos s ocem deteta\nNisko samopoštovanje: Žene sa ranijom istorijom depresivnog poremećaja


Određeni domaćini polufinala Kupa za 13-godišnjake i 17-godišnjake – Vaterpolo savez Beograda\n15/02/2018 savezpublik Mlađe kategorije\nKrajem februara počinje serija polufinalnih turnira Kupa Srbije za mlađe kategorije u muškoj konkurenciji.\nVaterpolo savez Srbije odredio je domaćine polufinalnih turnira za 13-godišnjake (2005. godište i mlađi) i za 17-godišnjake (2001. i mlađi). U svakoj kategoriji Vaterpolo savez Beograda predstavljaju po četiri ekipe.\nPolufinale Kupa Srbije za 13-godišnjake\nPolufinalni turniri za 13-godišnjake na programu su 24. i 25. februara, a domaćini su kruševačka Rasina i novosadska Vojvodina.\nGrupa u Kruševcu: Beograd, Rasina, Spartak Prozivka, Taš.\nGrupa u Novom Sadu: Vojvodina, Partizan, KVK Radnički, Zemun.\nPolufinale Kupa Srbije za 17-godišnjake\nIgrači rođeni 2001. godine i mlađi će se za plasman na finalni turnir boriti u Novom Sadu i Šapcu.\nGrupa u Novom Sadu: Partizan, KVK Radnički, Dunav, Taš.\nGrupa u Šapcu: Spartak Prozivka, Crvena zvezda, Šabac, Partizan 2.\nPolufinale Kupa Srbije za 12-godišnjake i 15-godišnjake\nPolufinale za 12-godišnjake (2006. i mlađi) se igra 3. i 4. marta, a Beograd će predstavljati Partizan 2, Partizan 1, Zemun i Taš. Partizan 2 i Taš će igrati u A, a Partizan 1 i Zemun u B grupi.\nPredstavnici Vaterpolo saveza Beograda u polufinalu nacionalnog Kupa za 15-godišnjake (2003. i mlađi) su Partizan 1, Stari grad, Crvena zvezda i Beograd 1. Turniri su na programu 17. i 18. marta. Partizan 1 i Beograd 1 su u A grupi, a Stari grad i Crvena zvezda u B grupi.\nSistem takmičenja i kalendar\nU svakoj kategoriji na finalni turnir plasiraće se ekipe koje osvoje prvo, drugo i treće mesto u polufinalnim grupama. Bodovi i gol razlika iz međusobnih duela tri ekipe koje su igrali u polufinalnoj grupi prenose se na završni turnir, na kome će se sastati sa tri tima iz druge grupe, po ligaškom sistemu.\n13 god. (2005. i ml.) do 11. 02. 2018. 24. – 25. 02. 2018. 24. – 25.03.2018.\nPrevious Post:Kup Srbije za kadetkinje: Palilula druga, Taš 2000 treći\nNext Post:Uspesi reprezentacija Srbije na evropskoj sceni


Zdravstveni izveštaj kompanije Štada za 2021. godinu: Trećina Evropljana oseća povećanu anksioznost, u Srbiji izražen sindrom sagorevanja - Advertiser Serbia\nS ovim u veziHemofarmIstraživanjakompanijekorona virusStada\nPandemija Covid-19 negativno utiče na mentalno zdravlje građana širom Evrope – svaki treći Evropljanin pati od povećane anksioznosti, pokazuje međunarodno istraživanje Štada grupe u okviru koje posluje Hemofarm.\nRazlozi koje je 23 odsto Evropljana navelo kao uzrok anksioznosti su zabrinutost zbog uticaja pandemije na njihove finansije i posao, dok se 42 odsto Evropljana plaši zaraze virusom. Kad je reč o uticaju pandemije na mentalno zdravlje građana u Srbiji, petina ispitanika potvrdila je da se oseća više anksiozno nego ranije, dok je 60 odsto ispitanika reklo da je imalo sindrom sagorevanja (burnout) ili bilo blizu njega.\nNemir, stres i poremećaj sna kao posledica pandemije – Zdravstveni izveštaj Štade koji obuhvata istraživanje sprovedeno u 15 zemalja Evrope uključujući Srbiju, pokazuje da u proseku četvrtina Evropljana pati od unutrašnjeg nemira i stresa izazvanog pandemijom. Ukoliko govorimo o Srbiji, trećina ispitanika (31 odsto) potvrđuje da je karantin kod njih izazvao veliki stres koji je vodio unutrašnjem nemiru, dok je u isto vreme gotovo identičan obim ispitanika (29 odsto) rekao da ne oseća uticaj pandemije na mentalno zdravlje.\nViše od polovine Evropljana (52 odsto) smatra da je činjenica da nisu mogli da vide svoju porodicu i prijatelje najstresniji od svih izazova sa kojima su se suočili od početka pandemije. Slično se osećaju i građani Srbije: 51 odsto njih najviše je brinuo nedostatak kontakata sa bliskim ljudima. Da bi se oslobodili stresa, 11 odsto Evropljana isprobalo je onlajn kurseve joge ili meditacije.\nDrugi efekti pandemije koronavirusa su problemi sa spavanjem koje je imalo 15 odsto Evropljana. Usamljenost, potencijalni okidač i istovremeno posledica mentalnih zdravstvenih problema, pogađa otprilike svakog četvrtog Evropljanina. U poređenju sa ljudima starosti od 50 do 99 godina (24 odsto), mlađi Evropljani (33 odsto) više se osećaju usamljeno. Kad je reč o tzv. burnout sindromu, 54 odsto Evropljana smatra da su u riziku od sagorevanja; prednjače Poljaci i Rusi sa po 66 odsto, a slede Srbi sa pomenutih 60 odsto.\nTreći međunarodni Zdravstveni izveštaj Štade predstavlja reprezentativnu studiju sa više od 30.000 učesnika. Institut za tržišna istraživanje Kantar anketirao je, za potrebe Štade, građane starosti od 18 do 99 godina u 15 zemalja – Austriji, Belgiji, Češkoj, Francuskoj, Nemačkoj, Italiji, Holandiji, Poljskoj, Portugalu, Rusiji, Srbiji, Španiji, Švajcarskoj, Ukrajini i Ujedinjenom Kraljevstvu – istražujući kako je pandemija promenila poglede i odnos Evropljana prema svom zdravlju.


Miele G 4940 SCi Jubilee ugradna sudomašina cena, cene Srbija, prodaja Beograd Novi Sad Niš\nMiele G 4940 SCi Jubilee ugradna sudomašina cene\nEnergetski razred A++... specifikacija\nTrenutno nemamo slike za Miele G 4940 SCi Jubilee\nEPonuda nije internet prodavnica već Vam omogućava da brzo i lako nađete Miele G 4940 SCi Jubilee ugradna sudomašina po najjeftinijoj ceni. Naš cilj je da kupci budu što bolje informisani o ponudi Miele ugradna sudomašina G 4940 SCi Jubilee na tržištu Srbije. Vrlo lako nalazite željeni proizvod za kategoriju Ugradne sudomašine cene, ne morate da lutate od sajta do sajta za Miele Ugradne sudomašine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Miele G 4940 SCi Jubilee ugradna sudomašina sa PRODAVCEM. EPonuda ne može da garantuje potpunu tačnost specifikacije i slika za Miele G 4940 SCi Jubilee ugradna sudomašina. Pre kupovine, podatke za Miele ugradna sudomašina G 4940 SCi Jubilee proverite na sajtu PROIZVOĐAČA.


Srbiji potreban moderan evropski zakon u oblasti igara na sreću\n27/09/2011\tby udruzenje\tin Vesti\nVisoke takse i naknade, monopol Državne lutrije Srbije i otežani uslovi poslovanja usled krize pomerili deo legalnog tržišta u sivu zonu.\nUdruženje priređivača igara na sreću Srbije (UPIS) zalaže se za donošenje proevropskog, anitmonopolskog zakona o igrama na sreću koji će se poštovati i čija će primena biti strogo kontrolisana od strane države. Loša praksa je pokazala da je aktuelni Zakon veoma nepovoljan za priređivače igara na sreću, da su takse i naknade visoke i da je raznim nelogičnim ograničenjima uskraćeno dosta mogućnosti u organizovanju igara na sreću.\nZbog takvih ograničenja, poslovanje je znatno otežano. Pored visokih taksi i naknada, domaće kompanije su dodatno opterećene visokim opštinskim taksama, porezima i doprinosima za zaposlene, kao i svim drugim redovnim porezima koji se uredno plaćaju državi. S druge strane, dosta mogućnosti koje bi donele organizatorima dodatne prihode monopolskim ograničenjima su prenete na Lutriju, što dodatno otežava položaj domaćih kompanija.\nMERE ZA SMANJENJE NELEGALNOG POSLOVANJA\nSve ove teške okolnosti poslovanja, uz nastupajuću ekonomsku krizu, dovele su do pomeranja dela industrije u sivu zonu, od koje nema koristi ni država ni legalni priređivači, u zonu u kojoj je pojačana stopa kriminala i gde ne postoji odgovarajuća društvena odgovornost. Posledice loše zakonske prakse možemo da vidimo upravo ovih dana. Naime, usled nemogućnosti poštovanja teških zakonskih uslova, dobar deo industrije igara na sreću pomerio se u sivu zonu i nastupile su brojne policijske akcije koje su rezultirale masovnim hapšenjima velikog broja priređivača.\nU domaćoj industriji igara na sreću trenutno je zaposleno 25.000 ljudi, što znači da je direktno ugroženo oko 100.000 članova porodica ukoliko se u zakon ne unesu logična i održiva opterećenja za priređivače. U suprotnom, preti gašenje ove inače perspektivne, a potencijalno i izvozne industrijske grane, kao i čitavog niza pratećih delatnosti koje neizbežno prate ovu delatnost.\nUpravo zato, zahtevi UPIS-a su usmereni na:\n1. Smanjenje postojećih taksi i naknada i njihovo svođenje na realan, održivi nivo.\n2. Ukidanje svih monopola koji trenutno postoje.\n3. Povećanje društvene odgovornosti organizatora igara na sreću.\nSmanjenje postojećih taksi i naknada, uz pojačanu kontrolu, dovelo bi do nestanka sive zone poslovanja i uvođenja cele industrije u kontrolisane tokove. Sigurni smo da bi se ovakvim potezom prihod države povećao, stopa kriminala u ovoj delatnosti smanjila, a društvena odgovornost, kao i bezbednost i prava učesnika u igrama na sreću povećala.\nMonopol se nebrojeno puta u svetu pokazao kao loša praksa u svim oblastima poslovanja. Pri tome, u vreme kada se donosi novi zakon, uobičajeno se pojavljuju razni evropski mešetari koji pokušavaju da zakulisnim radnjama dobiju deo monopola za sebe, a na štetu srpskih kompanija. Podsećamo da je to pokušano i prilikom donošenja prethodnog Zakona 2004. godine, ali, na sreću, nije uspelo. Ukoliko bi se to dogodilo, novac bi se dodatno odlivao iz Srbije. Prema našim saznanjima, svojevremeno je inostrani biznismen Kokalis pokazivao interesovanje da uđe na srpsko tržište pod određenim uslovima.\nVideli smo već loše primere Grčke i moramo se truditi da izbegnemo takve scenarije, a ne da i dalje idemo ka njima. Pravo na organizovanje igara na sreću putem telekomunikacija je dodeljeno Lutriji Srbije, a ona to pravo do sada nije koristila, pogotovo u oblasti klađenja. To monopolsko pravo je do sada korisćeno samo za SMS igre, koje su se završile velikom prevarom usled loše kontrole, i za priređivanje slot igara na internetu, koje su dodeljene stranom priređivaču, a da nisu ni ponuđene domaćim kompanijama koje sve to bez problema mogu da priređuju. Naime, dodeljivanje monopolskih prava stranim priređivačima dovodi do nepotrebnog odliva velikih sredstava iz zemlje. Tender za slot igre na sreću preko interneta nikada nije ni bio raspisan, a ubeđeni smo da bismo ponudili bolje uslove od postignutih sa stranom firmom. Nisu nam jasna pravila po kojima je strani priređivač dobio ovo pravo i bio favorizovan u odnosu na domaće priređivače.\nPosebna je priča o nepriređivanju klađenja putem interneta, a na osnovu isključivog prava koje je Lutrija dobila od države još pre sedam godina. Nepriređivanjem klađenja preko interneta novac se nepotrebno odliva po dva osnova – klađenjem naših ljudi u inostranstvu (jer ovde nemaju mogućnost) i neubiranjem poreza za organizovanje klađenja putem interneta. I to traje već sedam godina.\nPOTREBNA SAVREMENA ZAKONSKA REŠENJA\nUkazujemo na činjenicu da su lutrijske igre prerasle već zastarelo viđenje ovih igara i uopštene zakonske odrednice „lutrijske igre i slično“ zaista su neprimerene bilo kojem savremenom zakonu. Mogućnošću različitog tumačenja reči „slično“ proširuju se već prevelika monopolska ovlašćenja, pa reč „slično“ treba izbaciti iz Nacrta zakona, a prava priređivanja treba strogo i precizno definisati. Uobičajena je podela na klasične i posebne igre na sreću i njihova suština je različita. Reč „slično“ je neprikladna za bilo koji oblik zakona i neverovatno je da postoji u bilo kom ozbiljnom tekstu zakona, jer on zahteva preciznost.\nGubitak od neorganizovanja igara na sreću putem telekomunikacija u proteklih devet godina se procenjuje na oko sto miliona evra – jedan novi most u Beogradu – a samo članice UPIS-a su za to vrema uplatile državi po raznim osnovima (naknade, takse, porezi, doprinosi …) više od dvesta miliona evra. Sigurni smo da bi država ostvarila najbolje rezultate kada bi koncesije za lutrijske igre ponudila na javnom tenderu, pa bi onaj ko ponudi najbolje uslove i dobio pravo na njihovo organizovanje, a država bi imala najviše koristi. Druga mogućnost je da država dozvoli privatnim priređivačima da organizuju deo lutrijskih igra. Time bi se poboljšao njihov položaj i povećala mogućnost za ubiranje sopstvenih poreza. U svakom slučaju, donošenje novog zakona predstavlja značajnu priliku da se situacija u ovoj oblasti dobro reguliše i da se udalji od svake vrste monopola, jer je to jasan evropski put i preporuka Evropske unije.\nOrganizatorima igara na sreću moraju se zakonom nametnuti stroga pravila koja će povećati društvenu odgovornost u njihovom organizovanju kao i bezbednosti učesnika. Smatramo da svako ko radi u kompanijama koje se bave igrama na sreću mora proći specifičnu obuku i za to dobiti lični sertifikat, odnosno, da mora da bude obučen da prepozna sve vrste početnih simptoma potencijalne zavisnosti od patološkog kockanja. UPIS je taj proces obučavanja otpočeo još pre godinu dana u saradnji sa Specijalnom bolnicom za bolesti zavisnosti i ovih dana se privodi kraju obuka svih zaposlenih. Takođe, kompanije članice UPIS-a su uvele neprekidan 24-časovni video-nadzor u svojim objektima da bi maksimalno povećale bezbednost učesnika u igrama na sreću.\nOrganizatore igara na sreću u Srbiji opterećuju i mnoga druga nepotrebna ograničenja koja ne postoje nigde u svetu, a koja negativno utiču na njihovo poslovanje. Jedno od takvih ograničenja je i odredba da objekti moraju da budu udaljeni 200 metara od škole, a to je apsolutno nepotrebno, jer je deci do 18 godina zabranjen ulaz u objekte i oštrim kaznama za priređivače je to stavljeno pod kontrolu. Napominjemo da ova odredba ne važi za lutrijske objekte, pa se oni mogu nalaziti i u školskom dvorištu, pogotovo ukoliko postoji trafika koja prodaje loto i greb-greb srećke i gde se može uplaćivati sportska prognoza, a sve to takođe dovodi do određene vrste monopola na određenom prostoru.\nSigurni smo da je Srbiji potreban kvalitetan zakon u oblasti igara na sreću, zakon koji će olakšati položaj domaćim priređivačima, zakon koji će od ove oblasti napraviti visokoprofitabilnu industriju i pomoći državi da ima dobru izvoznu granu privrede, zakon koji će sprečiti postojanje sive zone i dovesti do toga da kvalitet obavljanja posla dođe do izražaja, zakon koji će smanjiti probleme zavisnosti i kriminala, što će se dogoditi sa potpunom kontrolom njegove primene i, konačno, zakon koji će jednako tretirati sve učesnike u ovoj grani privrede i gde neće postojati privilegije i monopol.


PREMOŠĆENA TOVARNICA (VIDEO) · Kraljevo Online\nNaslovnaVESTIPREMOŠĆENA TOVARNICA (VIDEO)\nPREMOŠĆENA TOVARNICA (VIDEO)\nKraljevo – U Dragosinjcima izgrađen novi most preko reke Tovarnice.\nNa mestu mosta koji je reka Tovarnica tokom prošlogodišnjih poplava srušila, napravljen je novi, koji ponovo preko sela spaja Kraljevo i Vrnjačku Banju. Gotovo godinu dana umesto mosta meštani su sa jedne na drugu stranu prelazili preko improvizovanih betonskih cevi.\nNovi most po projektnoj dokumentaciji predviđeno je da izdrži sve bujice koje se ovde često dešavaju, a u njega je ugrađeno preko 7.000 kg armature.\n“Za sledeću godinu u planu su investicije na drugom mostu u Dragosinjcima”, rekla je Marica Mijajlović, direktorka Direkcije za planiranje i izgradnju grada Kraljeva.\nZa meštane Dragosinjaca i okolnih sela izgradnja ovog mosta je od izuzetnog značaja. “Zahvaljujem se lokalnoj samoupravi što je imala razumevanja za potrebe Dragosinjaca kao i okolnih sela koja gravitiraju ka Vrnjačkoj Banji”, rekao je Uroš Veličanin predsednik Mesne zajednice Dragosinjci.\nOvaj lokalni put koji kroz sela povezuje dve opštine izgrađen je pre deset godina ali je bio u prekidu zbog rušenja mostova tokom prošlogodišnjih poplava. “Izdvojena su sredstva iz budžeta u iznosu od 4,5 miliona dinara za izgradnju novog mosta i ovo je veliki podsticaj za građane koji žive u ovom kraju jer je komunikacija sa gradom bila u prekidu”, rekao je Tomislav Ilić, gradonačelnik Kraljeva.\n“Poplave su nanele veliku štetu infrastrukturi na seoskom području u Glediću, Musinoj reci, Dragosinjcima. Lokalna samouprava počela je izgradnju novih mostova uz velike napore ali i razumevanje Vlade Srbije. Ono što je bitno krećemo sa izgradnjom mosta u Lopatnici, potom na Musinoj reci i sedam mostova u Gledićkom kraju”, rekao je Nebojša Simović, načelnik Raškog upravnog okruga.


Krajem septembra svečano otvorenje obnovljene Derviš hanumine medrese u Bosanskoj Gradišci\nNaslovnica Krajina Bosanska Gradiška Krajem septembra svečano otvorenje obnovljene Derviš hanumine medrese u Bosanskoj Gradišci\nBosanska Gradiška – Predstavnici Generalne direkcije vakufa Republike Turske i Vakufske direkcije Islamske zajednice u BiH 30.07.2016. godine posjetili su Bosansku Gradišku u cilju uvida u realizaciju projekta rekonstrukcije Derviš-hanumine medrese.\nRadovi na rekonstrukciji medrese teku planiranom dinamikom. Krovna konstrukcija je u potpunosti zamijenjena, unutrašnji radovi su skoro pri kraju, te se u narednom periodu očekuje postavljanje stolarije i rad na vanjskoj fasadi.\nPrema dinamici radova očekuje se da će radovi biti u potpunosti završeni u prvoj polovini septembra, tako da se u drugoj polovini septemrba može očekivati svečano otvaranje ovog veoma vrijednog i lijepog vakufskog objekta koji datira iz perioda osmanske uprave u Bosni i Hercegovini.


RTS :: I bogati plaču...\nKošarka I bogati plaču...\nponedeljak, 29. jul 2019, 20:25 -> 00:36\nČovek koji je bio hit NBA lige 2012. godine i koji je pre mesec i po dana sa Torontom osvojio šampionski prsten, Džeremi Lin, javno se i uz suze požalio na svoju trenutnu situaciju i na činjenicu da nema ponude NBA timova.\nAmerikanac azijskog porekla, koji je ime stekao sjajnim partijama u dresu Njujorka u februaru i martu 2012. godine, kada je trajao "Linsijaniti" (u prvih pet utakmica u kojima je bio starter postizao je u proseku 26,8 poena a Niksi su ostvarili svih pet pobeda), požalio se na svoju trenutnu "free agency" sudbinu.\nOn je tokom posete Tajvanu, koja ima humanitarni karakter, izjavio da je "dotakao dno".\n"Postoji izreka koja kaže da jednom kada dotaknete dno, jedini mogući put je da krenete ka gore. Ali, čini mi se da ja idem sve dublje i dublje", rekao je Lin sa suzama u očima i dodao:\n"Ovaj prelazani rok (free agency) je bio težak za mene, jer osećam da je NBA liga na neki način odustala od mene", poručio je Lin, koji je nedavno bio deo istorijskog puta Toronto reptorsa do prve NBA titule, a koji je nastupao još i za Hjuston, Lejkerse, Šarlot, Bruklin i Atlantu.\nOva njegova izjava i nastup izazvala je puno pažnje u javnosti i na društvenim mrežama, a oni koji su na nju reagovali podeljeni su u dve grupe - onu manju, koja se saoseća sa Linom i njegovim karijernim problemima, i onu znatno veću reklo bi se, koja osuđuje Lina zbog teatralnog nastupa.\nI zaista, malo čudno zvuči da neko ko je dotakao najveću moguću popularnost, ko je bio zvezda megalopolisa kakav je Njujork, ko je u NBA karijeri zaradio 65 miliona dolara i ko "u džepu" ima diplomu prestižnog Harvarda (iz ekonomije), može da se svrsta na dno i na društvenu marginu.\nDodajmo i to da Lin ima ponude sve moćnijih kineskih košarkaških klubova, kao i da bi ga u svojim redovima rado videli i u Moskvi (šampion Evrope CSKA je poslao višemilionsku ponudu).\nAli, kako kaže još jedna poznata izreka - i bogati plaču.\n(utorak, 30. jul 2019, 12:35) - anonymous [neregistrovani]\n(utorak, 30. jul 2019, 12:14) - Shalin [neregistrovani]\n(utorak, 30. jul 2019, 04:57) - anonymous [neregistrovani]\nKari želi da igra na Igrama u Tokiju: To je plan\nPejdž: Partizan izgleda jako dobro, pobede uzbuđuju


CRTA: Započeto posmatranje izbornog procesa u Srbiji - Portal Forum\nCRTA: Započeto posmatranje izbornog procesa u Srbiji\nуторак, 23. новембра 2021 : 13:59\nBEOGRAD, 23. novembra 2021. – Centar za istraživanje, transparentnost i odgovornost (CRTA) saopštio je da je formirao posmatračku misiju za predstojeće izbore 2022. Godine u Srbiji i započeo posmatranje perioda pre početka zvanične predizborne kampanje.\nRedovni predsednički i beogradski, kao i vanredni parlamentarni, izbori, biće održani 3. aprila, pri čemu će izbori za predsednika Srbije biti raspisani 2. marta 2022. godine.\nKako je precizira CRTA, dugoročno posmatranje biće usmereno na rad institucija i potencijalne izmene zakona, izveštavanje nacionalnih televizija i lokalnih medija, kao i ponašanje političkih aktera i javnih institucija u lokalnim zajednicama širom Srbije. Posebnu pažnju u ovom periodu, kako navodi, CRTA će posvetiti najavljenim izmenama izbornih pravila i procedura koje su proistekle iz dva međustranačka dijaloga.\nDrugu rundu dijaloga vlasti i opozicije o izbornim uslovima uz posredovanje evroparlamentaraca napustio je polovinom septembra deo opozicionih stranaka. Pregovore su napustile Stranka slobode i pravde, Demokratska stranka, Pokret slobodnih građana i Pokret za preokret.\nCRTA je navela i da se očekuje da će neposredno pre raspisivanja izbora biti organizovan i referendum o izmenama Ustava.\nPredlog zakona o referendum naći će se pred poslanicima Skupštine Srbije 25. Novembra, kako bi bio usvojen na vreme i kako bi referendum o ustavnim promenama mogao da bude zakazan za 16. januar sledeće godine, najavio je 16. novembra predsednik Skupštine Ivica Dačić. Sam predlog ustavnih amandmana pred poslanicima će se naći 30. novembra, dodao je Dačić na sednici Skupštine.\nKako su više puta objasnili predstavnici Evropske unije (EU), cilj promena Ustava Srbije su postizanje nezavisnog pravosuđa bez političkog uticaja i vladavina prava, koje su jedan od ključnih uslova za napredovanje u evrointegracijama i članstvo Srbije u EU.\n“Izuzetno je važno da vidimo kako će se najavljene zakonske izmene, kao i referendum, zbog kog će građani dva puta izlaziti na birališta u samo tri meseca, odraziti na kvalitet izbora. Za sada je mnogo nepoznatih koje stvaraju neizvesnost kako će izborni proces izgledati”, izjavio je Raša Nedeljkov, šef Posmatračke misije CRTA-e.\nNakon parlamentarnih izbora 2020. godine i nalaza da je to bio najlošiji izborni proces od kada CRTA posmatra izbore, ta organizacija je nastavila da prati stanje demokratije, kvalitet rada institucija, kao i kvalitet političkog pluralizma u najuticajnijim medijima.\nKako se navodi, analiza sadržaja centralnih vesti na televizijama s nacionalnom pokrivenošću od završetka parlamentarnih izbora 2020. do oktobra 2021, koju je sprovela CRTA, pokazala je izrazitu neravnopravnost u zastupljenosti vlasti i opozicije budući da su predstavnici vladajuće većine zauzeli čak 94 odsto vremena u programu koji se bavi političkim akterima, dok su predstavnici opozicije bili predstavljeni u preostalih šest odsto.\nNa osnovu nalaza posmatranja, CRTA je formulisala veliki broj preporuka za poboljšanje izbornih uslova, ali do danas u oblastima koje su ključne – poput ravnomerne medijske zastupljenosti, zloupotrebe javnih resursa, pritisaka na birače i zaštite izbornih prava – kako navodi ta organizacija – nije bilo suštinskih pomaka.\nIzborni proces u Srbiji\nPrethodni tekstGrađani protestvovali ispred Skupštine zbog Zakona o eksproprijaciji\nSledeći tekstPredstavljena vina vinarije Nuić


Odbrambena strategija Beograda okrece se zapadu | Institute for War and Peace Reporting\nKljucni paket reformi ukazuje na promenu razmisljanja u pogledu vojne strategije i okretanje zapadnim integracijama.\nU novoj drzavnoj strategiji odbrane, koju je IWPR dobio na uvid, podvlaci se opredeljenje Beograda prema NATO programu "Partnerstvo za mir" i evroatlantskim integracijama.\nUmesto stare pretnje od vojne invazije koja je bila temelj komunisticke doktrine masovne javne mobilizacije u okviru koncepta "naoruzanog naroda", u novom dokumentu se kao najvece bezbednosne pretnje drzavi identifikuju terorizam i organizovani kriminal.\n"Srbija i Crna Gora potvrdjuju novo opredeljenje za clanstvom u medjunarodnim bezbednosnim strukturama, prvenstveno za prikljucenje programu NATO Partnerstvo za mir i drugim evropskim i evroatlantskim integracijama", kaze se u strategiji odbrane.\n"Skoro usvajanje ovog dokumenta je dobra vest i za SCG i za citav region", rekao je za IWPR jedan zapadni diplomata.\n"Beograd time pokazuje da svoju buducnost vidi u porodici evropskih naroda i u okviru evroatlanskih integracionih procesa."\n"Ovo je prvi neophodni korak da bi napokon mogli da definisemo kakva vojska je potrebna ovoj drzavi i gde mi sebe vidimo u vojnopolitickom smislu u odnosu na ostatak sveta", izjavio je jedan oficir koji je zatrazio da ostane anoniman.\nAnaliticari ujedno smatraju da je to tek pocetak ozbiljnih reformi jer vojsku opterecuje veliki broj problema nasledjenih iz ere rezima Slobodana Milosevica - predimenzioniranost, nereseno stambeno pitanja desetina hiljada oficira, zastarelost tehnike, te korupcije i tradicionalnog nepoverenja prema civilnim organima vlasti.\n"Ministarstvo ce po novom ustrojstvu krenuti da funkcionise od oktobra, a generalstab do kraja ove godine", rekao je za IWPR Kadijevic.\nPrema novoj strukturi ministarstva, obavestajno bezbednosni sektor ce pod striktnom kontrolom imati dve direkcije - vojno obavestajnu i vojno bezbednosnu agenciju, koji ce direktno polagati racune ministru odbrane.\nStojanovic je ranije uzburkao javnost i odnose Beograda i Brisela izjavama da ima etnickih albanskih "terorista" – i clanova Al-Kaide – koji deluju na Kosovu. Zvanicnici mirovnih snaga pod vodjstvom NATO-a na Kosovu odbacili su te navode kao propagandu, navodeci da nema dokaza o aktivnostima Al Kaide u juznoj pokrajini.\n"U protekla dva meseca napravljeni su revolucionarni koraci. Strategija odbrane usvojena je na Vrhovnom savetu odbrane. Usvojena je nova organizacija Ministarstva odbrane po zapadnom modelu", rekao je za IWPR Vladan Zivulovic, predsednik Atlantskog saveta za Srbiju i Crnu Goru, nevladine organizacije koja se bavi vojnim pitanjima.\n"Gospodin Davinic uziva visoki ugled kao UN strucnjak, a od skora i kao ministar odbrane koji je odlucan da sprovede reforme vojske. On i citavo ministarstvo ce u tim naporima imati snaznu podrsku medjunarodne zajednice", rekao je za IWPR jedan zapadni diplomata.\n"Necemo kupovati socijalni mir. Porucili smo svim direktorima tih preduzeca da se bave izvoznim programima", rekao je Jankovic za IWPR.\nSa oruzanim snagama Rumunije je u pogranicnom podrucju oko hidroelektrane Djerdap 29.maja odrzana je zajednicka protivteroristicka vezba "Plavi put 2004", a u Jadranskom moru je 4.juna odrzana zajednicka vezba SCG i italijanske mornarice "Zajednicki horizont".\nNa vezbi je iz SCG ucestvovalo oko 1.350 vojnika i policajaca, ukljucujuci pripadnike elitne komandoske jedinice – 72.specijalne brigade "Sokolovi", i srpske Zandarmerije. SCG je angazovala oko 300 neborbenih i 30-ak borbenih vozila, dva aviona, sedam helikoptera i pet brodova vojske i srpske policije oko hidroelektrane Djerdap na Dunavu.\nSamo nekoliko dana kasnije, odrzana je zajednicka mornaricka vezba u kojoj je Italija uzela ucesca. Vezba pod nazivom "Zajednicki horizont", odrzana je 4. juna u medjunarodnim vodama na Jadranu, tridesetak milja od nase obale. Prema scenariju vezbe, brod zahvacen plamenom uputio je poziv za pomoc, a akciju spasavanja zajednicki su izvele mornarice SCG i Italije.\nKako je za IWPR naveo Pavle Jankovic, zamenik ministra odbrane SCG, obe vojne vezbe po prijemu Beograda u program "Partnerstvo za mir" ce biti priznate kao vezbe odrzane unutar tog programa.\nDa li ce SCG biti primljena u program "Partnerstvo za mir", i ako je to tako kada bi se to moglo desiti – i dalje ostaje nejasno. Glavna prepreka napretku je pitanje hapsenja bivseg vojnog komandanta bosanskih Srba Ratka Mladica, za kojim traga Haski tribunal po osnovu podignute optuznice za genocid, a veruje se da se skriva u Srbiji. S obzirom da general jos uvek nije izrucen Hagu, ocekuje se da ce se na samitu NATO-a u Istanbulu odbaciti prijava SCG za punopravnim clanstvom u "Partnerstvu za mir".\nNa odrzavanju jednog od njih pod nazivom "Pravne osnove za civilnu kontrolu vojske" u junu ove godine, otpravnik poslova ambasade SAD u Beogradu, Rodzer Mur, ocenio je da taj seminar oznacava vaznu prekretnicu u bilateralnim bezbednosnim odnosima SCG i SAD. Mur je naveo je da je program seminara americke vojske vec doprineo reformama vojski u deset zemalja centralne i istocne Evrope, te da je predstavljao njihovu pripremu za ulazak u NATO.\nOn i njegov tim izveli su prvu znacajniju smenu prokonzervativistickih generala u vojsci, ojacali funkciju civilnih vlasti - ministarstva odbrane u odnosu na generalstab i znacajno intenzivirali medjunarodnu vojnu saradnju.


Tovan i prvi strelac Lopez "krpe" Žinjaka, Leon bez reprezentativaca ulazi u derbi - Adresar Sporta\nHome - Fudbal - Tovan i prvi strelac Lopez „krpe“ Žinjaka, Leon bez reprezentativaca ulazi u derbi\nTovan i prvi strelac Lopez „krpe“ Žinjaka, Leon bez reprezentativaca ulazi u derbi\nMeksička MX Liga vraća se ovog vikenda posle dvonedeljne pauze zbog reprezentativnih susreta u sklopu KONKAKAF kvalifikacija za predstojeće Svetsko prvenstvo. I to, ni manje ni više, nego sa zadivljujućom utakmicom između dva tima koja se bore za titulu. Ove noći (02.00) na Univerzitetskom stadionu u San Nikolasu očekuje nas velika borba Divljih mačaka, kada Tigrovi budu ugostili Lavove iz Los Aldamasa u okviru 8. kola Aperture 2021.\nDuel će biti važan za oba kluba, jer bi ih poraz izbacio sa neke od najbolje četiri pozicije i otežao im put kroz drugu polovinu prvenstva. La Fijera se nalazi u ulozi pratnje solo vođe, Klub Amerike, koja je na čelu karavana sa 17 bodova. Lavovi imaju 14, isto koliko poseduje i Toluka, dok je njihov noćašnji domaćin UANL Tigres četvrtoplasiran sa 12 bodova. Međutim, timovi poput Santos Lagune i Montereja sa 11, kao i Kruz Azula i Atlasa sa 10, takođe su u potrazi za željenim četvrtim mestom koje direktno vodi u četvrtfinale, dok preostalih osam pozicija do 12. mesta garantuju rekvalifikacione mečeve.\nNiz Tigresa od dve pobede, uz šest postignutih i nijednog primljenog gola, završen je prošlog vikenda kada je Atlas uspeo da izvuče remi 1:1. Tigrovi Migela Erere održavaju seriju od pet uzastopnih utakmica u kojima ne znaju za poraz, uz dve pobede i tri remija, a jedini neuspeh u kampanji zabeležili su u drugom kolu na gostovanju Toluki.\n02.00: (2,20) Tigres (3,20) Leon (3,20)\nGosti, u međuvremenu, uživaju u sjajnom početku sezone, jer zauzimaju drugo mesto, jureći za vodećim Orlovima iz Meksiko Sitija. Leon je, međutim, mogao da bude i na vrhu prvenstva da nije izgubio bodove u poslednje dve utakmice. La Fijera je remizirala u minula dva kola, najpre protiv Santos Lagune, a zatim i protiv aktuelnog lidera. Momci Arijelа Holanа sada žele da se vrate na pobedničku stazu. Tim iz Los Aldamasa je neporažen od drugog kola formata Apertura, od kada je nanizao pet uzastupnih pobeda i dva remija koja je zabeležio na poslednja dva susreta. Jedini poraz Leon je pretrpeo na startu prvenstva na gostovanju u Idalgu, gde ga je ubedljivo savladala Pačuka sa 4:0.\nTrener domaćeg sastava Migel Erera ponovo se suočava sa velikim brojem odsutnih, budući da još postoji neizvesnost u vezi sa svrstavanjem u prvu postavu najboljeg strelca dosadašnjeg dela prvenstva Nikolasa Lopeza, defanzivca Luisa Rodrigeza i prve zvezde tima Andrеа Pjer Žinjaka, koji zbog nedovoljnog oporavka od povreda lako mogu ostati van protokola i pridružiti se Leu Fernandezu i Čarliju Gonzalezu, koji su već neko vreme van terena. Pored ovih izostanaka, morale bi se spomenuti i povrede Gvida Pizara i Fransiska Meze, koji takođe neće biti deo noćašnjeg okršaja.\n„Trudimo se da oporavimo igrače, uz to analiziramo Andreovu situaciju da li počinje susret ili ne, prethodnog dana je trenirao i dobro se oseća, ali još ništa nismo odlučili. Predstoji nam niz važnih utakmica u kojima moramo da pobedimo i postignemo dobre rezultate kako bismo ostali u borbi za titulu“, rekao je Migel Erera na konferenciji za novinare, gde je uveravao prisutne da u mislima igrača Tigrea postoji samo utakmica protiv Leona, jer bi pobeda značila značajan skok u klasifikaciji, pa još nije razmišljao o regionalnom Klasiku protiv Montereja, koji je na programu idućeg vikenda.\nŠto se tiče Nikolasa „Dientea“ Lopesa koji je na poslednjem okršaju sa Atlasom pretrpeo povredu, iako je učestvovao na treningu, Erera još ne zna da li će moći da ga koristi od početka susreta. Tako bi Tigres u noćašnjem duelu mogao da nastupi u sledećoj postavi. Na golu bi se ponovo našao standardni argentinski čuvar mreže Nauel Guzman, a ispred njega defanzivnu liniju formirali bi Akino Salsedo, Ugo Ajala, Dijego Rejes i Rejmundo Flugensio, koji bi od Alda Kruza preuzeo poziciju levog beka. Sredinu terena činili bi Hesus Duenjas, Kolumbijac Luis Kinjones i David Ajala, dok bi se u napadu našli Florijan Tovan i Paragvajac Karlos Gonzales, koji bi u slučaju odsustva Nikolasa Lopezа zauzeo ofanzivnu poziciju.\nSa druge strane, trener Leona Arijel Holan neće moći da računa na svog najefikasnijeg igrača, ekvadorskog napadača Anhela Menu, koji je pre samo nešto više od 24 časa gostovao sa nacionalnim timom u Urugvaju na kvalifikacionom meču za predstojeće Svetsko prvenstvo. Kako Mena neće stići na vreme, Holan će morati da upotrebi druge igrače kako bi kompletirao napad, a kao dodatni problem pojavljuju se Žean Meneses i Vilijam Tesiljo, koji su takođe pod sumnjom da mogu da stignu na susret iz istih razloga kao i Ekvadorac. Naime, oni dolaze istim letom iz Barankilje, gde su protekle noći njihove reprezentacije Kolumbije i Čilea odigrale kvalifikacioni meč.\nKroz istoriju, Tigrovi i Lavovi su odmeravali snage u 23 navrata. Blaga prednost u ovim okršajima pripada Tigresu koji ima devet pobeda, naspram šest koliko je ostvarila La Fijera, uz osam nerešenih ishoda. Poslednji put su se sukobili u januaru ove godine u formatu Klausura, kada se radovao Tigres 2:0, golovima Andrea Pjer Žinjaka i Karlosa Gonzaleza.\nMEKSIKO 1 (APERTURA) – 8. KOLO\nPuebla – San Luis 2:2 (0:1)\nHuarez – Kruz Azul 2:1 (2:1)\nTihuana – Santos Laguna 2:1 (1:0)\n23.55: (2,50) Atlas (2,95) Monterej (2,95)\n04.00: (1,40) Klub Amerika (4,30) Mazatlan (7,50)\n23.55: (2,70) Pumas (2,90) Gvadalahara Čivas (2,75)\n02.00: (2,75) Keretaro (2,95) Nekaksa (2,65)\n04.00: (2,15) Pačuka (3,25) Toluka (3,25)\nJAVNOST JE OSTALA ŠOKIRANA KADA JE UMRO SIN POZNATOG FUDBALERA: Sada su se pojavili JEZIVI DETALJI


22/11/2021 | 12:22\nŠoping centri Ušće, Beo i Merkator pripremili su sjajne pogodnosti za sve svoje posetioce, koji će osim u dobrom šopingu uživati i u sjajnim poklonima.\nJedna aplikacija za poklone i popuste\nTri beogradska tržna centra koja su čest izbor potrošača, odlučili su da naprave aplikaciju “Tvoj centar“ koja će svim kupcima omogućiti da pri samoj poseti nekom od njih ostvare brojne pogodnosti.\nSve što treba da se uradi je da na App stor-u, Google play-u ili skeniranjem QR koda u nekom od tržnih centara instalirate aplikaciju “Tvoj centar”, nakon čega je dovoljno da kreirate nalog i odabere omiljeni centar čiji sadržaj želite da pratite, što u svakom trenutku možete promeniti. Zapratite šoping kategorije i omiljene brendove kako bi mogli da osvajate poene, što je veoma jednostavno.\nPoeni se sakupljaju na vašem profilu fizičkom posetom bilo koja od navedena tri šoping centra. Kada uđete u neki od njih potrebno je samo da otvorite aplikaciju “Tvoj Centar” na telefonu, izaberete šoping centar u kome se trenutno nalazite i pritisnete dugme “Osvoji poene” – i poeni se automatski beleže na tvom profilu (obavezan uključen bluetooth).\nPrikupljene poene možete da pretvorite u poklone i popuste koje su Ušće, Beo i Merkator pripremili za sve svoje posetioce.\nKada sakupite dovoljno poena za određeni poklon ili popust, konkretan poklon ili vaučer za popust preuzmite na info pultu Ušće, Beo ili Merkator šoping centara. Pored toga kao korisnik aplikacije “Tvoj Centar” uživajte u specijalnim pogodnostima i popustima koji nisu uslovljeni osvojenim poenima.\nUz to imate jedinstvenu priliku da prvi saznate sve o poslednjim trendovima i novitetima iz radnji vaših omiljenih brendova, ali i da se inspirišete zanimljivim sadržajem.\nFoto: Tvoj centar\naplikacija/BEO Shopping centar/merkator/TC Ušće


Prnjavor: Danas takmičenje osnovaca o poznavanju nacionalnih manjina (VIDEO) - Televizija K3\nPrnjavor: Danas takmičenje osnovaca o poznavanju nacionalnih manjina (VIDEO)\nNajbolje znanje o nacionalnim manjinama i prikaz njihove kulture, tradicije i običaja na prvom ovakvom takmičenju učenika Osnovnih škola opštine Prnjavor pokazali su učenici Osnovnih škola /OŠ/ "Branko Ćopić" i "Nikola Tesla" iz Prnjavora i "Ivo Andrić" iz Kulaša, koji su predstavili nacionalni identitet Italijana, Ukrajinaca i Mađara.Prvo mjesto sa 160,5 bodova osvojili su učenici OŠ "Branko Ćopić" prikazom italijanskih tradicije i običaja, drugo mjesto sa 144,5 bodova osvojio je tim OŠ "Nikola Tesla" koji je predstavio Ukrajince, a treće mjesto sa samo dva boda manje pripalo je školi "Ivo Andrić" iz Kulaša koji su predstavili Mađare.\nPrvo takmičenje osnovnih škola opštine Prnjavor o poznavanju nacionalnih manjina u BiH održano je danas u prnjavorskom Centru za kulturu.\nOsam prnjavorskih osnovnih škola i muzička škola „Konastantin Babić“ predstavilo je 17 nacionalnih manjina, a tri najbolje ekipe izborile su plasman na Republičko takmičenje o poznavanju nacionalnih manjina u BiH.\nTakmičenje nan nivou Republike trebalo biti održano u maju, a nadamo se da će to biti u Trebinju istakao je predsjednik Saveza nacionalnih manjina RS Franjo Rover.\n“Ovo što danas imamo u Prnjavoru, sigurno da nema nigdje u regionu, pa čak ni u mojoj Italiji. Odradili smo do sada tri takmičenja, a ovo danas nam je treće”, rekao je Rover.\nTakmičenje osnovaca je dio projekta Promocija edukativnih sadržaja o nacionalnim manjinama u osnovnoškolskom obrazovanju koji se u Prnjavou sprovodi od 2018. godine, te sa ovom manifestacijom ušao je u finalnu fazu.\nZadovoljstvo manifestacijom izrazio je i šef kancelarije Savjeta evrope u Sarajevu Drahoslav Štefanek, koji rekao kako je zadovljon sa svim urađenim u Pranjvoru, te da je ovo jedan festival.\nSličnog mišljenja je i šef Sekcije za socijalni razvoj Delegacije EU Đanluka Vanini.\n“Drago mi je da ovdje vidim djecu iz škola, koji su uključeni u promovisanje kulture tolerancije i inkluzivnosti”, rekao je Vanini.\nNačelnik opštine Pranjavor Darko Tomaš istakao je kako je ova lokalna zajednica pravo mjesto za organizovanje jedne ovakve manifestacije.\n“Treba istaći da u BiH imamo 17 nacionalnih manjina, a čak 13 živi u Prnjavoru, a od 10 odsto ljudi u Srpskoj koji su se izjasnili kao nacinalna manjina žive ovdje. Kada je riječ o takmičenje, sve pohvale učenicima i nastavnicima na uspješnoj manifestaciji”; rekao je Tomaš.\nInače, opština Prnjavor jedna je od pet u BiH gdje se kroz razne projekte sprovodi implementacija krovnog projekta Savjeta evrope pod nazivom „Jačanje zaštite nacionalnih manjina u BiH“.


Potpisan ugovor za sanaciju čvorišta u naselju Margita - eVršac\nPredsednik Opštine Plandište Jovan Repac potpisao je u Pokrajinskom sekretarijatu za poljoprivredu, vodoprivredu i šumarstvo Ugovor o dodeli bespovratnih sredstava za sufinansiranje izgradnje, sanacije, rekonstrukcije i izrade tehničke dokumentacije vodnih objekata u javnoj svojini, sa ciljem nastavka realizacije projekata sanacije čvorišta u naseljima na teritoriji Opštine Plandište.\nUkupna vrednost realizacije ovog projekta iznosi 33.837.805,00 dinara, od čega 74% se dobija od Pokrajine, dok je 26% obezbeđeno iz budžeta lokalne samouprave.\nNa osnovu konkursa koju je raspisao Pokrajinski sekretarijat za poljoprivredu, vodoprivredu i šumarstvo Opštinina Plandište je dobila sredstva za sufinansiranje projekta sanacije postojeće vodovodne mreže u naselju Margita.\n“Zahvaljujući odličnoj saradnji sa pokrajinskim organima vlasti, Opština Plandište dobila je još jedan vredan ugovor za realizaciju projekta sanacije čvorišta i postojeće vodovodne mreže. Nakon završetka velikih projekata sanacije čvorišta u Plandištu, Hajdučici i Velikoj Gredi, potpisali smo ugovor za nastavak saradnje i unapređenja vodovodne mreže u našoj opštini, tačnije u naselju Margita. Ovo predstavlja vrlo vredan ugovor i investicioni projekat kojim želimo da unapredimo kvalitet snabdevanja vodom, da saniramo postojeću vodovodnu mrežu i poboljšamo uslugu distribucije vode. Sanacija čvorišta u naselju Margita predstavlja veliki korak na rešavanju dugogodišnjih problema sa distribucijom vode, koje smo uspešno rešili u naseljima u kojima smo već realizovali ovaj projekat u celosti”, izjavio je predsednik opštine Plandište, Jovan Repac.


Botanička bašta: Specifičan profil publike\nTanjug 18. jula 2021. 12:00\nBEOGRAD – Atraktivan ambijent Botaničke bašte “Jevremovac” u Beogradu ovog leta je za kratko vreme postao jedan od najaktivnijih koncertnih prostora, gde su nastupala jaka imena svetskog glasa, a muzička PR menadžerka i organizator Anja Zelić ispred kuće “Culture Explorer” ističe za Tanjug da je ovde prisutna posebna i jedinstvena publika.\nOsim Wine Garden, u ovom prostoru je održan i Festival sira (Ćeese Fest), prvi festival “Jaž in the Garden”, posvećen domaćim muzičarima džez usmerenja, gde su nastupali istaknuti umetnici – Vasil Hadžimanov, grupe “Fish in Oil”, “Sćime”, Filip Bulatović, ukupno 12 koncerata za dva dana.\nPop sastav Neno Belan & Fiumens nastupiće na koncertu “Best of” 26. jula kao presek najvećih hitova solo karijere i benda “Đavoli”, već sledeću noć će svirati pijanista Matija Dedić kao veče “Tajna vještina, muzika Zlatana Stipišića Gibonnija”, instrumentalne verzije opusa tog pevača.\n“Zaslužili smo to poverenje iz organizacije „Culture Explorer“ još 2019. godine na prvom izdanju Wine Garden, i od tada da radimo dalje”, ponosno je podvukla PR menadžerka.\nStadion Tašmajdan je ove sezone krenuo sa radom 4. jula svečanim koncertom svetske operske dive Eline Garanče iz Letonije, koje je predstavila koncertnu verziju opere „Karmen“ kao deo BELEF-a.